Herri txikien arteko txapelketa handia - Tolosaldea - Tolosaldeko ataria\nHerri txikien arteko txapelketa handia\nIñigo Terradillos 2014-04-11 08:21\nTolosaldeko herri asko ari dira parte hartzen herri txikien areto futbol txapelketan\nHirugarren denboraldia du aurten Gipuzkoako Herri Txikien areto futbol Txapelketak. Jon Leunda ikaztegietarraren ekimenez sortu zen «herri txikietako haurrek herrian bertan eta elkarrekin jokatzeko helburuz», eta oso harrera ona izan du, urtetik urtera ehunka gaztetxo animatzen baitira parte hartzera. Aurtengo Liga jokatu dute, baita 3x3 Txapelketa ere, eta une honetan Kopa jokatzen ari dira. Hain justu bihar, larunbatean, finalak jokatuko dituzte Ormaiztegin, Tolosaldeko ordezkaritza zabalarekin.\nArratsaldean, 15:30ean hasiko dira partidak. Alebinen B Kopako finalean Lizartza-Orexa B eta Igeldo lehiatuko dira; alebinen A Kopako finalean, Ikaztegieta eta Lizartza-Orexa; infantil kadeteen finalean, Errezil eta Lizartza-Orexa; benjaminen B Kopako finalean Baliarrain-Ikaztegieta eta Lizartza-Orexa eta benjaminen A Kopako finalean, Txalburuk eta Igeldo A. Partida horiez gain, hirugarren eta laugarren postuak zehaztuko dituztenak ere jokatuko dituzte.\nOrmaiztegiko kiroldegia gaztetxoz nahiz gurasoz beterik egongo da, eta giro polita ziurtaturik egongo da. Gainera, hainbat kirolari profesional ere bertan izango dira, hala nola, Leire Olaberria txirrindularia, Patxi Caminos korrikalaria, Uxue Garmendia Realeko jokalaria edota Europako Txapelketan Euskal Herriko selekzioa ordezkatuko duten bi jokalari.\nBiharko partiden ostean egingo den sari banaketan, Ligako sariak ere banatuko dituzte. Jokalari guztiei domina banatuko diete, eta irabazleei garaikurra. Liga ere hiru mailatan banatuta jokatu zuten, eta Ikaztegieta izan zen txapedun alebinetan eta infantil-kadeteetan, eta Txalburuk abaltzisketarrak benjaminetan. 3x3 Txapelketari dagokionez, pilotalekuetan eta porteria txikiekin jokatzen da, eta maiatzaren erdialderako aurreikusi dute jokatuko dituztela azken saioak.\n1.300 biztanletik beherako herriek parte hartzen dute Herri Txikien areto futbol Txapelketan, eta talderik gehienak, Tolosaldekoak dira. Talde edo herri bakoitzeko bi arduradun izaten dira. Anizeto Ugartemendia Leaburu-Txaramako ordezkaria da, eta azaldu duenez, «oso aberasgarria» da ekimena gaztetxoentzat: «Herri txikietan bazen bertakoek txapelketetan aritzeko hutsunea, eta horrelako ekimenei esker, herrietako gaztetxoek elkarrekin jokatzeko aukera dute». Bestalde, ekimenaren helburua neskek zein mutilek parte hartzea da, taldeak mistoak izatea, alegia, eta maila batzuetan hori lortzerik izan ez dutenez, hurrengo txapelketei begira, gaztetxo guztiak animatu nahi dituzte parte hartzera.\nParekidetasuna bultzatzea eta ahalik eta herri gehienak txapelketan izatea nahiko lukete antolatzaileek, eta Ugartemendiak dioen moduan, «taldeak antolatzea eta gaztetxoekin egotea ardura eta denbora den arren, merezi du, oso giro polita sortzen baita, bai gaztetxoen bai eta gurasoen artean ere».


Nola erregistratu AliExpress-en\nEgunero errealitatea gero eta sakonagoa da, lineako saltokietara sartzeko lineako erosketen aurkarien artean sutsuena sortuz. Aukeraketa handia, prezio merkeak, erosleak herrialdeko ohiko salmentan aurkitzen ez diren gauzak aurkitzeko gaitasuna. Alde horretatik, AliExpress ia ez da lehiarik, nazioarteko eskala handieneko merkataritza plataforma handiena izanik.\nAlIExpress-eko paketea zuzen jaso\nUne honetan, AliExpress-eko erabiltzaile gehienek lehentasunezko arreta partekatzen dute pakete bat itxaroten izateko, hori suposatuz gero, dena ondo egongo da. Zoritxarrez, ez da. Lineako denda bateko erosle guztiek (edonork, ez AliExpress soilik) xehetasunez jakin behar du merkantziak posta bidez jasotzeko prozedura, edozein unetan uko egin eta bidaltzaileari itzultzeko gai izan dadin.\nNola aurkitu paketearen pista kopurua AliExpress-en\nEskaera egin ondoren AliExpress zerbitzuan, itxarotako erosketa itxarotea baino ez da geratzen. Hala ere, prozesu hori ere kontrolatu egin behar da. Zorionez, hau jarraipen zerbitzu bereziak erabiliz egin daiteke. Informazio hau AliExpress zerbitzuak berak eta hirugarrenen baliabideak ematen du. Horregatik, pista guztiek behar dute.\nBanku txartela AliExpress-en\nPlastikozko banku txartelak oso erosoa da lineako dendetan, AliExpress barne. Hala ere, ez da ahaztu behar txartel hauek iraungitze-data propioa dute eta, ondoren, ordainketa-bide hori beste batekin ordeztuko da. Bai, eta ez da harritzekoa zure txartela galdu edo apurtzea. Egoera horretan, beharrezkoa da baliabidearen txartel zenbakia aldatzea ordainketa iturri berri batetik eginda.\nEzin dut AliExpressera joan: arrazoi nagusiak eta irtenbideak\nAliExpress, zoritxarrez, gai da ondasun onekin atsegin ez ezik, baina baita gaitzestea ere. Eta agindu akastunek, saltzaileen aurkakoak eta diru galerak ez dira soilik. Zerbitzuaren erabilerarako arazorik izan daiteke hori sartzea ezintasun hutsa da. Zorionez, arazo guztiak bere irtenbide propioak ditu.\nBilatu salgaiak argazkian AliExpress-en\nSarritan, Ali-k benetako produktuak aurkitzeko eraginkorrak diren bilaketen tresna estandarrak ez direla nahikoa bihurtzen da. Zerbitzu honetako erosle esperientziak ezagutzen dute nola egin dezakezun argazki bilaketa. Baina inork ez du hori konturatzen. Oro har, bi modu daude AliExpress-en produktu bat aurkitzeko irudi edo argazki bidez.\nAliExpress profilean ezabatzea\nAliExpress erabiltzaile bakoitzak bere erregistratutako kontua erabiltzeari utzi ahal izango dio edozein unetan, hainbat arrazoirengatik. Horretarako profila desaktibatzeko funtzio berezia dago. Ezaguna den arren, guztiak ez dira ondo aurkitzen funtzio hau non kokatzen den. Abisua Profil desaktibazioaren ondorioak AliExpress-en: Erabiltzaileak ezin izango du saltzailearen edo eroslearen funtzionalitatea erabili urruneko kontu baten bidez.\nGatazka bat irekitzea AliExpress-en\nZoritxarrez, AliExpress zerbitzuaren agindu guztietan ez dago nahi duzun erosketa gozatzeko. Arazoak oso desberdinak izan daitezke: ondasunak ez dira lortu, ez dute jarraipena egiten, egokitzat jarrita egon dira, etab. Egoera horretan, ez duzu sudurrean jaitsi eta zorigaitz gaiztoa lamentatzea. Irtenbide bakarra gatazka bat irekitzea da.\nAliExpressen eskaera erraza, azkarra eta eraginkorra da. Hala ere, gaizki ulertzea saihesteko, salgaiak ordenatzeko prozesua hainbat fasetan egiten da transakzioaren alderdi guztiak kontrolatzeko. Gogoan izan behar da, geroago, ez dago arazorik izango. AliExpress-en On Ali ondasunen eskaerak, bi neurri egokiak daude alderdiek babesteko iruzur egiteko aukera kentzeko.\nOrdainketa aukera guztiak AliExpress-en\nNormalean denden erabiltzaileek denbora askoz pasatzen dute erosketa egitea baino produktu bat aukeratzea. Baina sarritan behartzea zorroarekin. Zentzu horretan, AliExpress-ek ordainketa-aukerak aukeratzeko esparru zabala eskaintzen du, bezeroek edozein modutan erosketak erraz egin ditzaten.\nPasahitza berreskuratzea AliExpress-en\nSarritan gertatzen da pertsona batek ere gauza garrantzitsuena ahazten duela, oraindik zenbaki, letra eta sinboloen arteko konbinazioa. Zorionez, are gehiago, AliExpress-ek bere pasahitza berreskuratzeko prozedura du, ahazten edo galdu egiten dutenentzat. Prozedura honek zure kontua modu eraginkorrean sartzeko aukera ematen dizu galera kasu gehienetan.\nBidalketa helbidea betetzea AlIExpress-en\nAliExpress produktuetan erosi dira mundu osoan. Bidalketa hurbilen dagoen posta-bulegoan edo mezulari pribatu baten bidez egin daiteke, toki egokian zuzenean. Bezeroarekin akordio baten araberakoa da. Beraz, oso garrantzitsua da helbide datuak behar bezala betetzea, nahi duzun paketea beste nonbait eramateko.\nOrdena jarraitzen dugu AliExpress-en\nAli-ren ondasunak erosi ondoren, prozesu luzeena eta zailena hasten da: entrega emateko epea. Terminoak aldatu egin daitezke bidalketa distantziaren arabera. Itxaron benetan justifikatuta dagoela ziurtatzeko, nahi duzun produktuaren bidaia jarraipena egiteko aukera dago. Ondasunen jarraipena Saltzaile askok nazioarteko banaketa agentzien zerbitzuak erabiltzen dituzte.\nhttps://termotools.com eu.termotools.com © AliExpress 2019


Ba al dakigu haurrek zer behar duten? –\nGaur gure umeei galdetuko bagenie eskolara joan nahi duten, agian harritu egingo ginateke erantzunarekin. Gehienek baietz esango lukete. Pandemia egoera oso argi uzten ari da gizakiontzat zer garrantzitsua den besteekin egotea. Haurren kasuan, zer esaterik ez: haurra ez da haurra jokatu gabe, eta joko horietan lagunak ezinbestekoak dira garapen osasungarri baterako. Beraz, nik uste dut oso harro sentitu behar dugula irailetik gure ikastetxeak irekita daudelako, eta hemendik irakasle guztiak zoriondu nahi ditut. Egiten ari diren ahalegina itzela da.\nArg: Larrabetzuko Umeen Kontseilua\nGoazen beraien lana txalotzera eta eskertzera, etengabe. Orain urtebete, arratsaldero, osasun sisteman lanean ari ziren guztiak txalotzea erabaki genuen. Noiz izango da irakasleak txalotzeko momentua? Txalo orokor handi bat, mirespen beteriko txaloa. Ziurrenik txalo honekin, besterik gabe, ez dute nahikoa izango. Nahiago dute irakasle gehiago eta horien egonkortasuna ikastetxeetan, esate baterako, baina nonbaitetik hasi behar da. Goazen egunero gure irakasleak txalotzera, ez digu kalte egingo.\nBaina buelta gaitezen harira. Haurrei eskolara joan nahi duten galdetuko bagenie, gehienek baietz esango lukete. Haur zoriontsu asko ezagutu ditut ikastetxeetan. Baita «a zer nazka eskolara joatea!» esaten dutenak ere, noski; baina, behin eskolan, oso pozik daude lagun eta irakasleekin. Eskolan zerbait garrantzitsua egiten ari direla sentitzen dute. Nire ustez, irakasleen lanen artean dago gure txikiei erakustea egunero egiten duten ahalegina eta ikaskuntza garrantzitsuak direla.\nHaurrek helduak izatera iritsi nahi dute. Irakasle eta familiek helduen mundua benetan interesgarria dela erakutsi behar diegu. Haurrek sentitu behar dute heldua izateko bideak eskatzen duen ahaleginak benetan merezi duela. Baina guk helduok, irakasleok eta familiok, benetan pentsatzen dugu gure mundua ederra eta interesgarria dela? Bizipozez beteriko mundu batean bizi gara? Gai al gara gure haurrei horrelako mundu bati buruz hitz egiteko? Bihotzez?\nAurreko galderei, ziur aski, gehienek ezetz erantzungo genieke. Baina, gure haurrei amesten duten etorkizuna sortzeko tresnak eskain diezazkiegun. Horretarako daude ikastetxeak. Eskola-familia harremana ezinbestekoa da, baita eskola ikaskuntza-komunitate zabal gisa ulertzea ere. Auzoa, Herria, Hiria, Hezkuntza Saila, denak, eta Eskola, gure haurrak heztea mundura irekita garatzeko. Baina horretarako ere haur bakoitzaren garapen bidea errespetatu behar dugu. Denok ez gara era berean garatzen. Bakoitzak gure pasioak, beharrak, mugak, gaitasunak, desioak ditugu. Denontzat ez du berdin funtzionatzen.\nBeraz, gakoa haurren hitza entzutea da. Haur bakoitzak badaki zer behar duen ongi egoteko eta ikasteko, zer egin behar duen eta zer ez. Entzun besterik ez dugu egin behar. Ez dugu gehiago egin behar hasiera batean. Eta gero gerokoak.\nHaurren hitza entzutea esaten dudanean, beraien logika ulertzea esan nahi dut. Haur bati arretaz begiratuz gero, nahiz eta oraindik hitz gehiegi ez izan, haren jokabideen esanahiak uler ditzakegu. Esanahi horiek kontuan hartuta, ikasle bakoitzarekin has gaitezke ibiltzen errespetuzko harreman baten bidez.\nNorbaitek esan dezake naif naizela, ameslaria, utopia batean sinesten dudala, ez nagoela errealitatean, proposatzen dudana ezinezkoa dela, eta abar. Horrela mintzatzen direnei oso argi esango nieke oker daudela. Oso benetakoa da proposatzen dudana. Haurrek beraiek erakutsi didate bidea. Heldu bakoitzak barruan duen haurra ere zaindu behar dugu. Bidea ume guztiekin batera egitea da kontua.\nGaur egun garen helduak gidatuta, hainbeste ahalegin eta ikaskuntza kostatzen baitzaigu.\nBa al dakigu haurrek zer behar duten?, eskola, haurrak, hezkuntza sistema, irakasleak, konfinamendua, pedagogia, umeak


Webgune berria aurkezteaz gain, ezustekoak ere ez ziren falta izan LagunAro EPSVren Batzar Nagusian — TUlankide MONDRAGON\nArratsaldeko hiruetarako mutualista eta onuradunen joan etorria etengabekoa zen Donostiako Kursaal jauregiaren inguruetan. Batzuk, Eroskiko kolektiboko kideak bezala, autobusean gerturatu ziren bertara eta beste asko auto partikularretan. Arratsaldeko lauretan, berriz, eta bigarren deialdian LagunAro, EPSVren urteko Batzar Nagusiari eman zitzaion hasiera. Gai-zerrendan, besteak beste, aurreikuspeneko Entitateari buruzko puntu hauek garatu ziren: 2014ko ekitaldiko gestioaren memoria eta urteko kontuak, eta 2015eko gestio plana aztertu eta onartu ziren, eta 2015.04.01etik 2016.03.31ra arteko aldirako prestazioak eta kuotak, eta Kontseilu Errektoreak proposatutako erregelamendu aldaketak onartu ziren, izaera teknikoa dutenak.\nWebgune berriaren aurkezpenean\nEra berean, Batzar Nagusian LagunAro, EPSVren web orriaren bertsio erosoago eta errazago bat aurkeztuko zen, bai eta Smartphone eta iPhonetarako aplikazio (App) bat ere. Biak ostiralean bertan jarri ziren erabilgarri eta, ordutik, aplikazioa deskargatzeko aukera izango dute onuradun eta mutualistek.\nGaratu den teknologia berri horren bitartez, mutualistek eta pentsiodunek azkar, erraz eta modu intuitiboan eskuratu ahal izango dute Erakundearen informazio orokorra, bai eta haiei buruzko informazio pribatua ere.\nSmartphone eta iPhonetarako aplikazio (App) berria dagoeneko eskuragarri dago\nDonostiako Kursaal Jauregiko areto nagusiko beheko butakak jendez bete ziren ostiralean.\nAndoni Egaña eta Maialen Lujanbio bertsolariak\nAurreko urteetako hitzorduekin alderatuta, aurtengo Batzar Nagusia ezusteko dotoreaz amaitu zen, izan ere, Andoni Egaña eta Maialen Lujanbio bertsolariek hartu zuten hitza. Biek ala biek euren ikuspegi berezia eskaini zuten, batzarraren gainean aritu ziren, eta 'bereziki pozik agertu ziren berau euskaraz egin zelako %100ean". Antolatzaileek eskatuta, batzarraren interpretazio bitxia egin zuten, eta bertaratutakoek eskertu zieten.\nJoseba Barandiaran (argazkian), ekonomista eta komunikatzailea -Euskadi Irratia eta Radio Euskadi-, ere bertan izan zen, LagunAro EPSVk gonbidatuta. Ekonomialariak, batzarrean izandako informazio trukaketa aztertu zuen, eta horren inguruan bere iritzia eskaini zien antolatzaileei. Era berean, tulankide.com wewbguneak elkarrizketa bat argitaratuko du laster, Joseba Barandiarani kursaalen eginikoa. Eduki hori guztia, LagunAroren webgunean ere argitaratuko da.\nArgazki guztiak: https://www.flickr.com/photos/tulankide/sets/72157651241818158/


Negozio-ideiak hobetzeko lantegi berria sortu du Gaztenpresak - Fundación Gaztenpresa\nEkintzailetzaren mundua liluragarria da, baina ez da erraza, eta Gaztenpresan badakigu hori. Horregatik, lantegi bat diseinatu eta abian jarri dugu; haren bidez, ekintzaileei beren negozio-ideia gauzatzen eta enpresa-abentura garatzen lagundu nahi diegu, arrakasta izateko bermerik handienak eskainiz.\nIrailean zehar ikastaro horren lehen edizioa egin dugu, eta, datozen asteetan, beste deialdi bat egingo dugu, Gaztenpresaren sare sozialak (Facebook, Twitter eta LinkedIn) eta webgunea erabiliz.\nLantegi horren helburua da ekintzaileei laguntzea negozio bat abian jartzeko behar dituzten gaitasunak garatzen eta lanbide-ibilbidean zehar izango dituzten erronkei aurre egiten. Hori dela eta, zenbait atal ditu lantegiak.\n0. Ekintzaileen izaera eta gaitasunak\nAtal honetan, ekintzaileek beren izaera eta gaitasunak egokitzen ikasiko dute, enpresa-ibilbidean zehar agertuko zaizkien oztopoak gainditu ahal izateko. Hain zuzen, helburu hauek lortzeko jarraibideak eskainiko ditugu ikasturtean zehar:\nZiurgabetasunari aurre egitea, gastu, ekintza eta abarren plangintza egokiari esker.\nGure proiektuarekin ongi moldatzeko (gainezka ez egiteko) prebentzio-neurriak finkatzea.\nLankidetzako eta networkingeko ekintzak burutzea.\nEkintza horien eta beste batzuen bidez, ekintzaile guztiengan eragina izaten duten egoera askori aurre egiteko prestatuko dira parte-hartzaileak.\nEkintzailetzako abentura bati arrakastaz ekiteko, ezinbestekoa da negozio-ideia on bat izatea. Ideia horrek, praktikoa ez ezik, errentagarria ere izan behar du, gainera. Behin arrakastaz ekiteko aukera emango dien izaera finkatutakoan, negozio-ideiarik onena aurkitzen lagunduko diegu ekintzaileei, lantegiaren bidez, eta helburu hauek lortzeko orientabideak emango dizkiegu:\nIdeia on batek izan behar dituen ezaugarriak zehaztea.\nIdeien iturburuak identifikatzea (bidaiak, lana, bizipen pertsonalak…).\nBanakako eta taldekako proposamenak bilatzeko teknikak aztertzea (brainstorminga, auzitan jartzea, Scamper teknika).\nIdeia konplexuak sinplifikatzea.\n2. Ideiatik negoziora — Canvas eredua\nEz dira gauza bera negozio-ideia on bat eta ideia bideragarri eta, batez ere, errentagarri bat. Ikastaro honetan ideia bideragarri bat identifikatzeko eman beharreko pausoak ikasiko dituzte ekintzaileek. Horretarako, Canvas eredua erabiliko dute, negozio-eredu bat azkar eta erraz identifikatzea ahalbidetzen duen tresna, hain zuzen. Fase honetan, ikastaroan parte hartzen dutenek aukera hauek izango dituzte:\nGutxieneko produktu bideragarri bat diseinatzea, hau da, hasierako bezero-multzo bat gogobetetzeko oinarrizko ezaugarriak dituen artikulu edo zerbitzu errentagarria, baita etorkizunean garatzeko behar diren elementuak ere.\nGogoan izan, gure negozio-ideien lantegiaren hurrengo edizioan izena emateko, Gaztenpresaren sare sozialak (Facebook, Twitter eta LinkedIn) eta webgunea arretaz begiratu behar dituzula. Laster eskainiko dizkizugu hurrengo deialdiaren xehetasunak. Zain gaituzu.


Gai honek badu mamia\nGai honek badu mamia –\nAstebeteren barruan birritan egokitu zait Lander Garro idazlea gai-jartzaile izan duen bertso-saio batean entzule izatea. Bi saioetatik galdera berarekin atera nintzen: nolatan asmatu du Landerrek kanturako hain gai onak jartzen? Ez da gai-jartzailea, ziur naiz gai-jartzeari buruzko bertsolaritza barruko eztabaidak ez dituela hurbiletik jarraitu… Hogei gai jarri bazituen, hogeietan asmatu zuen bertsolariei kantagai onak eskaintzen. Non zegoen sekretua?\nArg: Iñigo Gonzalez (Txintxarri)\nDena esan behar bada, datorren astean gai-jartzaile arituko naiz bertso-saio batean, eta horrek, entzun ditudan azken saioetako gaiak arreta bereziz aztertzera eraman nau. Gutxitan aritzen naiz gai-jartzaile, eta lan hori bereziki gatazkatsua egiten zait. Eromena izaten da aurreko asteetako gai, egoera, elkarrizketa, sinbologia, notizia, emozio, xelebrekeria eta abarren arrantza. Gaiak bilatzeko iturriak hain izaten dira askotarikoak, gaia bakoitza erredaktatu ondoren zalantza askaezina sortzen baitzait bertsotarako aski mami baduen ala ez.\nLander Garrok gidatutako bi saioak saio literarioak ziren. Gai gehienetan liburu bat izan zuen abiapuntu: liburuaren hari nagusia batzuetan, pertsonaiaren baten gatazka besteetan… Eta hortxe zegoen gaiak kanturako hain onak izatearen sekretua: gaien benetakotasunean. Liburu edo pertsonaien mamitik abiatu zen gero kantagai izango ziren hitzak formulatzeko.\nBenetako gaiak. Esan nahi baita, benetan mugitzen gaituzten hariak. Gutxitan zuriak ala beltzak; gehienetan, gizakion kontraesanak adina matiz zituztenak. Liburu bakoitzak lantzen duen afera nagusiaren edo pertsonaia baten aurkezpenaren ondoren etor zitekeen bertsolariei egindako zuzeneko galdera (“zuek zer uste duzue…?”), edo jarrai zezaketen fikziozko pertsonaia izaten. Kontestu aberats horrekin bertsolariek zein bide hautatu, aukera-abaniko zabala sentitu zuten: norbere ikuspegia emateko, egoerei umorez erantzuteko, gaiztoaren paperari sentiberatasuna eman edo on ustekoari gaiztotasun gordina eransteko… Hari nagusitik orotariko distantziak hartu zituzten bertsolariek, nahi adina helduleku baitzuten.\nMamitik abiatutako gaiak ziren. Gaien abiapuntuan ez zegoen egoera barregarririk, probokatzailea izan zitekeen irudirik, eszena itxirik. Izatekotan ere, horiek gaiaren formulazioaren amaieran zeuden. Testuinguru batean kokatuta. Maialen Lujanbiok 2002ko Bertsolamintzan esan zuen bezala (duela 16 urte!), Lander Garrok bazekien “zertaz aritu” nahi zuen. Eta Lujanbiok orduko hartan zioen bezala, mundua mugitzen duten gaiak ez dira denboran zehar hainbeste aldatu; afera horiek bizitzeko erak dira aldatu direnak. Horri erants geniezaioke, afera horiek bizitzeko erak egiten duela bertsolari bakoitza bakan.\nBaina abiapuntuan benetako aferek egon behar dute, interesgarria den zerbait aditu nahi badugu.\nTags: Gai honek badu mamia gai jartzaile gai jartzaileak gaiak lander garro\n360ºKO BEGIRADA FINALARI\n360ºKO BEGIRADA FINALARI 109. zenbakia – 2018 Udaberria


Galanen arabera, garestitasun elektrikoak ez du ia eraginik kontsumoan – Ekonomiaren KZ\nGalanen arabera, garestitasun elektrikoak ez du ia eraginik kontsumoan\nIgnacio Galan Iberdrolako presidenteak atzo ohartarazi zuenez, argindarraren azken hilabeteetako prezio altuek Espainiako energia kontsumoaren % 10ari soilik eragiten diote, eta gas naturalaren garestitzeak sortutako arazo “koiunturala” da. Hori dela eta, Espainiako Gobernuak 2005. urtea baino lehen martxan zeuden zentral nuklear eta hidraulikoei CO2 isurketen onurak murriztuko dizkien lege-aurreproiektua aurkeztu izana kritikatu zuen, kontsumitzaileen argi-faktura murrizteko neurri gisa, “Egiturazko” araua delako.\nGalanek atzo, osteguna, modu telematikoan parte hartu zuen Elkargi elkarren bermerako sozietateak Donostian antolatutako enpresa-topaketa batean. Bertan, gogorarazi zuen energia-kontsumoaren % 90, industria handia, ETEak eta egoitza-bezero asko barne hartzen dituena, ez duela eraginik elektrizitatearen prezioaren goranzko joeran, aldez aurretik ezarritako prezio batekin funtzionatzen baitu epe jakin baterako.\nGainerako % 10a, adierazi zuenez, “Espainiako Gobernuaren erabakiz araututako tarifei lotutako egoitza-kontsumitzaile txikiei” dagokie, eta, bere ustez, ezin zaie “hegazkortasunik” ezarri, eguneko ordua kontuan hartuta, elektrizitatea gehiago edo gutxiago kostatuko zaien jakiteko. Bere ustez, arazo hori konpontzeko alternatibak daude, eta “saski” bat ezartzea jarri zuen adibide gisa. Saski horretan, enpresek parte hartzen duten enkanteekin gertatzen den bezala, prezio finko baten truke kontratatuko da elektrizitate-hornidura epe jakin batean, aldaketarik gerta ez dadin. Gainera, fiskalitate energetikoaren erreforma defendatu zuen. Iberdrolako presidenteak adierazi duenez, Espainiako argindarraren prezioak Europako gainerako herrialdeetakoen antzekoak dira, baina jasaten dituen zergak askoz altuagoak dira Estatuan.\nElkargik antolatutako ekitaldian, Jose Ignacio Goirigolzarri Caixabankeko presidentea ere izan zen, eta, koronabirusen pandemiak eragindako ondorio negatiboak onartu ondoren, urte “etsigarri” baten ostean, Espainiako ekonomia gaur egun “susperraldi handi batean” sartzen ari dela uste du, eta, esan zuenez, 2022ko laugarren hiruhilekoan edo 2023ko lehen hiruhilekoan amaituko da, aurreko mailara iritsi zenean.\nBestalde, Nadia Calviño lehen presidenteorde eta Ekonomia Gaietarako ministroak bideokonferentzia bidez esku hartu zuen, eta esan zuen autonomia erkidego guztiek “norabide berean egin behar dutela arraun, eta ez bakoitza bere aldetik”, finantzazio horretatik ahalik eta etekin handiena lortzeko metodo gisa. Jardunaldien amaieran, Pedro Azpiazu Ekonomia eta Ogasun sailburuak krisi hau “aukera” bihurtzeko aukera nabarmendu zuen, inbertsio publiko zein pribatuari bultzada emanez, biak “elkarren mendekoak” direlako eta “modu positiboan” elikatzen direlako.\n← Europako funtsek krisia aukera bihurtu behar dute\nHistoriako elektrizitaterik garestiena, uztailean →\nG7ren akordio historikoa sozietateen gaineko zerga globala sortzeko\nEnpresari gipuzkoar bat ikertzen ari dira etorkinak esplotatzeagatik\n2021-06-08 Andoni Beitia


Irekia Eusko Jaurlaritza - Gobierno Vasco :: Gobernuak laguntza lerro bat onetsi du, Euskadin sinbolo frankistak kentzeko (Gobernu Bilera 2017-07-18)\nGobernuak laguntza lerro bat onetsi du,…\n<img src="https://www.irekia.euskadi.eus/uploads/cover_photos/40196/original/logoconsejo.jpg" style="max-width:100%" alt="" />\nAltxamendu militarra, Gerra Zibila eta diktaduraren errepresioa goresten dituzten ezkutu, intsignia, plaka, busto edo oroitzapenezko bestelako objektu edo aipamenak eta lehengo Etxebizitzaren Institutuko plakak kentzeko diru-laguntza emango da\nGobernuak oniritzia eman dio GOGORA - Memoriaren, Bizikidetzaren eta Giza Eskubideen Institutuaren laguntza-lerro berriari, oraingoan, oraindik Euskadin dauden sinbolo frankistak kentzeko diru-laguntzetara bideratuta. Horretarako, Gobernuak, aurten, guztira, 30.000 euro bideratuko ditu.\nNeurri horren bidez, Eusko Jaurlaritzak agerian uzten du altxamendu militarraren, Gerra Zibilaren eta diktaduraren errepresioaren gorespena saihesteko politika publikoa aurrera eramateko duen borondatea, sinbolo publikoak topaketarako aukera izateko eta ez liskarrerako, ofentsarako eta irainerako.\nHorretarako, GOGORAk laguntza-lerro berria jarri du abian, gorespen pertsonaleko edo kolektiboko ezkutu, intsignia, plaka, busto edo oroitzapenezko bestelako objektu edo aipamenak eta lehengo Etxebizitzaren Institutuko plakak, uztarria eta geziak dituztenak, kentzeko diru-laguntza emateko.\nLaguntza horiek udalerriek, udalerrien mankomunitateek, kontzejuek, Arabako lurralde historikoko kuadrillek eta udala baino eremu txikiagokoak diren eta izaera juridikoa duten toki-erakunde guztiek eskatu ahalko dituzte.\n2017an zehar egindako sinbolo kentzeak lagunduko dira diruz, eta horietako bakoitzerako, gehienez, 7.000 euro bideratuko dira.\nLaguntza horiek jasotzeko eskabideak aurkezteko epea EHAAn argitaratu eta biharamunetik aurrera hasiko da, eta aurtengo azaroaren 10ean amaituko da.\nDiru-laguntzak emateko, eskabidea aurkeztu den eguna hartuko da kontuan. Programa honetara bideratutako funts publikoak mugatuak direnez, GOGORAk EHAAn laguntza berriak emateari utziko zaiola argitaratuko du, funtsak agortzen direnean.\nSinbolo frankistak kentzea udalen eskumena da. Ondoko laukian jaso dira oraindik sinbolo frankistaren bat daukaten udalerriak eta burutu diren jarduerak\nSinboloren bat zuten udalerriak 2015ean\nOraindik sinboloren bat duten udalerriak\n***2015ean egin zen azken balantzea eta GOGORAren Zuzendaritza Kontseiluan aurkeztu zen\nOraindik dauden sinboloak\nUdalaren eskumeneko plakak kendu dira\nPlaka bat etxebizitza baten.\nSinboloak identifikatu dira\nEz da zehaztu\nAuzotarrei jakinarazteko prozesua hasi da\nZenbait kaleren izenak aldatu dira aldez aurretik\nUdalaren eskumeneko plaka guztiak kendu dira\nPostetxearen gaineko ezkutua. Ez da udalaren eskumenekoa\n164tik 100 plaka kendu dira\nZerga Administrazioko Estatu Agentziaren ezkutu frankista eta Vista Alegreko hilerriko sinbolo frankistak kendu dira\nKaleen izenak eta plakak etxebizitzetan\nUdalaren eskumeneko 7 plaka kendu dira\nPlakak izaera pribatuko etxebizitzetan\nIdentifikatutako 16 plakatatik 10 kendu dira\nUdalaren eskumeneko 5 plaka kendu dira\nIdentifikatutako 66 plakatatik 33 kendu dira\n9 plaka kendu dira\n3 plaka etxebizitzetan\nPlakak identifikatu dira\nPlakak etxebizitzetan eta Gurutze Bidean\nSinboloak identifikatzeko prozesuan\nArgazkia eta ohorezko titulua\nUdalaren eskumeneko sinboloak kendu dira\nUdalaren eskumenekoak ez diren sinboloak\nWenceslao Mayora-ren bustoa\nEtxebizitzetan plakak identifikatzeko prozesuan\nBi kaleren izenak kentzea erabaki da


GUILLAN,Oier " Sinpletasunik konplexuena"\nGUILLAN,Oier " Sinpletasunik konplexuena"Glosak. Esana zetorrenaz, GARA 2003-11-15. Tere Irastorzak hitzen barnera sartu eta astindu egin ditu bere poesia liburuan; formatik abiatuz, komunikazio keinu xinpleenaren muineraino iritsiz bere poemen bidez.\nTere Irastorzak hitzen barnera sartu eta astindu egin ditu bere poesia liburuan; formatik abiatuz, komunikazio keinu xinpleenaren muineraino iritsiz bere poemen bidez.\nAhots propiora gerturatzen denaren osotasun eta indar sosegatuaz izkiriaturik bildu ditu Tere Irastortzak Glosak. Esana zetorrenaz liburuko testuak. Poema hauek ez diote, apika, irakurleari berrikuntza ikusgarri askorik ekarriko, ez du bertan topatuko esaldi edo metaforen joskera sobera apurtzailerik. Hala ere, apaltasunetik harridura sortzeko gaitasuna izan dezakete bertako testu batzuek, ustezko sinpletasunetik hitzen arteko oreka igortzeko gaitasuna.\nObsesio berdin edo antzekoen inguruan jira-biraka ibiltzera kondenaturik dirudite idazleek sarritan. Urteak pasa ahala, galdera berberak edo antzekoak kausi litzake irakurlegoak. Idazle bakoitzak galderak egiteko duen modua omen da askotan aportazio nagusia. Obsesioen artean kausi liteke literatura bera, edo hitzak, edo komunikazioa, edo hitzen ustezko bakardade eratorria, ustezkoa soilik. Baina, era berean, pentsa liteke erantzunik gabeko galdera beti dela zer edo zer berria. Historian zehar errepikatzen badira galdera horiek, ez ote da zerbaiten adierazle? Idazle bakoitzak erantzunak ez baina bide motak eskaintzen ohi baditu, liburu honetakoa gehiegizko ikusgarritasunik gabe sortutako bide sendoa da.\nIrastortzak hitzen barnera sartu eta astindu egiten ditu bertatik, formatik abiatuta komunikazio keinurik sinpleenaren muineraino iristen da. Izatekotan, lerro arteko ikusgarritasuna da bertakoa. Hasieran olerki bildumari hari bat, olerkiei kate bat emateko aitzakia dirudienak pixkanaka irakurlea amaraun baten gisan harrapatzen ahal du, kasik oharkabean. Hitza arakatuz hitza beraren bidez murgiltzen da autorea orriotan, etxeko esertokian idazten dabilenaren gisan. Inguruan duenaz baliaturik hasten du lana, eta agian horiexek dira irakurlearentzako unerik hotzenak, hitzen jokoa abiapuntu eta xede dutenak. Baina etxean ustez salbu idazten dabilenak laster batean kausi litzake eserlekutik mugitu gabe irekitzen zaizkion barne munduak. Hitza oinarrian oraindik ere, idaztea bera, komunikatzea isiltasunez beteriko hitzen ispilu bilakatzen ahal da. Badira niri behintzat sentsazio hori sortarazi didaten olerkiak. Itxuraz sinpleenak, baina liburu osoan zehar oro har suma litekeen osotasun sentsazioak hobekien islatzen dutenak. Interesgarria suertatzen da, halaber, olerkien arteko kateak sortutako haria, baina hemen kausi litezke agian gorabehera handienak. Eduki aldetik lehen ataleko testuak hotzenak izan daitezkeen moduan, bukaerakoek agian intentsitatea galtzen dute eta besteekiko lotura forma aldetik ahuldu egiten da. Edonola ere, badago osotasunaz gain une oro gailentzen den beste sentsazio bat, bertan ezer ez dela kasualitatea, alegia.\nSentsibilitatetik gogoetara abiatzen den saio landua, eta ez alderantziz. Bada ere zenbait unetan, gogoeta hori poesiara gerturatu baino, glosa edo apunteen itxurara gerturatzen diren testuak; ideia erakargarria eta liburuan funtsezkoa den arren, zenbaitetan efektu kontrajarria sor dezake, bereziki glosen eremu fisikoa gainditu eta olerkien eremura igarotzen denean. Baina, oro har, salbuespen gutxi batzuk kenduta, zenbait testuren itxurazko sinpletasunetik lerro arteko oreka eta indarra transmititzen dituzten poemak dira.\nEUSKAL MUSIKA Egilea: Tere Irastortza Bisitak : 2397\nVOCALIA TALDEA Egilea: Xabier Sarasola Bisitak : 2303\nPOEMAK Egilea: Tere Irastortza Bisitak : 2245


Torloju - Wikipedia, entziklopedia askea.\nTorlojua, batzuetan gabila edo berno ere deitua, lepo edo zuztar baten inguruan hari helikoidala duen elementu edo osagai mekanikoa da, piezak lotzeko erabiltzen dena. Funtzionamentuaren oinarria plano inklinatuaren printzipioan datza, eta funtsean, torlojua zilindro baten inguruan kiribilduko plano inklinatutzat har daiteke.\nTorlojuak eite eta tamaina askotakoak dira, funtzioaren arabera\nTorlojua iltzatzen den materialari berari atxiki dakioke, honek ere haria badu edo zulatzean egin bazaio. Pieza oso bat zeharkatzen dutenean (bernoen kasuan, esaterako), azkoin batez finkatzen dira piezara.\nTorlojuak lotzeko erabiltzen diren tresna nagusiak bihurkinak eta giltzak dira. Hauek buruan eragiten dute torlojuan tortsio idar bat sortzeko.\nTorloju gehienak dextrogiroak dira, hau da, eskuinetara edo erlojuaren norantzan lotzen dira. Hala ere, badaude ezkerretara lotzen direnak ere, eskuinetara lotutako torlojua aska dezaketen indarrak daudenean erabiltzen direnak (bizikleten ezkerreko pedalean, adibidez).\n2.1 Erabileraren arabera\n2.2 Buruaren arabera\n2.2.2 Estutze sistema\nTorlojuek hiru atal izaten dituzte:\nTorloju baten zatiak: burua (a), lepoa (b), zuztarra (c) eta punta (d)\nBurua. Muturreko gune zabalagoa da. Forma berezia du, torlojua aise sartu, finkatu, eta behar denean ateratzea ahalbidetzen duena. Hor izaten dute, beraz, estutze sistema. Burua torlojuaren gorputza baino zabalagoa izan ohi da, hura lotzean sakonegi sar ez dadin eta lotu nahi den piezaren azal euslea handiagoa izan dadin. Buruan eragiten da tortsio indarra.\nLepoa. Gorputzaren eta buruaren artean den zati lehuna da, zenbait torlojutan agertzen dena.\nGorputza edo zuztarra. Zilidro luzea da, eta bertan haria txertatzen da. Tortsio indarra sartze edo irtetze indar bihurtzen du hariak. Zilindrikoa izan daiteke, baina baita konikoa ere, alegia, muturrera hurbildu ahala estuagoa izan daiteke.\nPunta. Zenbaitetan gorputzaren muturra zorrotza izaten da, iltzatzea errazteko.\nErabileraren arabera torloju bereziak daudenez ohikoa da sailkapena horren arabera egitea. Hona hemen mota batzuk:\nEgurrerako torlojuak (DIN-97)\nPareta eta egurrerako torlojuak (DIN-571)\nTxapa eta egur gogorrerako torlojuak\nLotura metalikoentzako torloju zilindrikoak\nZenbait buru mota ezberdin. Hexagonala (a), borobildu artekaduna (b), abellanatu artekaduna (c), zilindriko artekaduna (d), zulo hexagonaldun abellanatua (e), gurutzedun abellanatua (f), eta zimurduna (g).\nTorlojuak buruaren arabera ere sailka daitezke, honen formari eta estutze sistemari begiratuz:\nArtekaduna, edo laua\nGurutzeduna edo Philips motakoa\nIzarduna edo Torx motakoa\nZulo hexagonalduna, Allen motakoa


Gizaburuaga ere gune gorrian sartu da - Lea-Artibai eta Mutrikuko Hitza : Lea-Artibai eta Mutrikuko Hitza\nGizaburuaga ere gune gorrian sartu da\nAzken hiru egunetan 89 positibo erregistratu dituzte Lea-Artibai eta Mutrikun: 37 Mutrikun, 22 Ondarroan, 13 Lekeition, 9 Markina-Xemeinen, 3 Mendexan, 3 Ispasterren eta bana Ziortza-Bolibarren eta Gizaburuagan. Azpimarratzekoa da Mutrikuko intzidentzia tasak eduki duen gorakada; 500 puntu baino gehiago igo da.\nAulesti eta Etxebarria izan ezik, HITZAren eremuko gainerako herriak gune gorrian daude; positibo bat erregistratu dutelako sartu da Gizaburuaga gune gorrian. Dena dela, nahiz eta Munitibar gune gorrian egon, ostalaritza establezimenduetan ez da beharrezkoa COVID ziurtagiria eskatzea, intzidentzia tasa 300 azpikoa delako; gune gorrian dago 150etik gorako tasa duelako, baina ziurtagiria eskatzeko derrigortasunak 300dik gorako tasa duten herriei eragiten die.\nAzken hiru egunetan [abenduaren 13tik 15era] 89 positibo erregistratu dituzte Lea-Artibai eta Mutrikun: 37 Mutrikun, 22 Ondarroan, 13 Lekeition, 9 Markina-Xemeinen, 3 Mendexan, 3 Ispasterren eta bana Ziortza-Bolibarren eta Gizaburuagan. Azpimarratzekoa da Mutrikun erregistratutako positiboen eraginez herriko intzidentzia tasa 500 puntu baino gehiago igo izana. Eta aipatzekoa da\nLurraldeak. Arabak 1.079,92ko tasa dauka (101 puntu igo da), Bizkaiak 711,29koa (1110 puntu igo da) eta Gipuzkoak 1.521,39koa (93 puntu igo da). Araban 5 herri daude gune gorritik kanpo (lurraldean 51 herri daude), Bizkaian 10 (lurraldean 112 herri daude) eta Gipuzkoan 3 (lurraldean 88 herri daude).\nHerriz herriko intzidentzia tasak (abenduaren 16an eguneratuta):\nAmoroto: 2.891,57 (241 puntu jaitsi da)\nBerriatua: 1.511,54 (1.034 puntu jaitsi da)\nGizaburuaga: 500 (astelehenean 0 tasa zeukan)\nLekeitio: 636,50 (111 puntu igo da)\nMarkina-Xemein: 756,22 (79 puntu jaitsi da)\nMendexa: 1.059,32 (636 puntu igo da)\nMutriku: 1.656 (509 puntu igo da)\nOndarroa: 1.319,01 (256 puntu jaitsi da)\nZiortza-Bolibar: 227,79 (228 puntu igo da)\nJoan den aste osoan [abenduaren 6tik 12ra] 159 positibo erregistratu zituzten Lea-Artibai eta Mutrikun, duela bi aste baino 82 positibo gutxiago: Ondarroan 50 kasu erregistratu zituzten, 35 Mutrikun, 26 Lekeition, 17 Mutrikun, 12 Amoroton, 10 Berriatuan, 6 Ispasterren eta bana Etxebarrian, Mendexan eta Ziortza-Bolibarren.


Donostia Zinemaldia :: Ozon: «Irudimena baliatu beharraz hitz egiten du lan honek, sobra ere bizitza ez baita aski»\nHemen zaude: Lehen orrialdea > 60. Edizioa 2012 > Zinemaldiaren Egunkaria\t> Ozon: «Irudimena baliatu beharraz hitz egiten du lan honek, sobra ere bizitza ez baita aski»\nOzon: «Irudimena baliatu beharraz hitz egiten du lan honek, sobra ere bizitza ez baita aski»\nAntzerki Sari Nazionala irabazitako Juan Mayorgaren “El chico de la última fila” antzezlana oinarri harturik, Dans la maison filmak irakasle baten eta ikasle baten arteko sormenezko istorio irekia kontatzen du. Bere lan berrian, Françoise Ozon zuzendari frantsesak errealitatea eta fikzioa nahasten dituen jokoa planteatzen du: “Nik pelikula pantailan paratzen dut, eta ikusle bakoitzak nahierara ikus dezake. Batzuei sormenaren inguruko ariketa filmikoa dela irudituko zaie; beste batzuek, aldiz, thrillerra bailitzan ikusiko dute. Istorioaren bilakaera bera ere zabalik utzi nahi izan dut, hala, filma aurrera doan heinean ikusle bakoitzak bere istorioa eraikiz doa.\n“Pelikulak hiru maila ezberdin eskaintzen ditu: berehalako plazer organikoarena, nahierako hausnarketarena eta ikuslea dibertiarazteko ahalmenarena”, adierazi du Fabrice Luchini aktore ipurterre eta mihiluzeak; hori guztia prentsaurrekoaren erdian emakumezko kazetari mexikar bati ‘La bella de Cádiz’ abestia kantatu baino lehen.\nLe refuge lanarekin zinemaldi honetako epaimahaiaren sari berezia bereganatutako Ozonek lurralde irmo eta poetikoak jorratu izan ditu bere ibilbidean, baina baita vaudevillea ere, Potiche edo Zortzi emakume lanetan bezala. Baina oraingoan, adimentsuki txunditu gaitu, dibertsiozko zipristinez laztantzen gaituen bitartean. Nola lortu du hori? Bada, Dans la maison filmaren engranaje ezin hobearekin. Hartara, ez da harritzekoa, horren obra bitxi eta borobila ikusirik, ospatu berri den Torontoko zinemajaialdian Fipresci saria eskuratu izana.\n“Irudimena baliatu beharraz hitz egiten du lan honek, sobra ere bizitza ez baita aski. Eta hori lortu du Ozonek bere lan honekin; pelikula berdina ikusi arren, ikusle bakoitzari nor bere pelikula ikusteko eta gozatzeko aukera ematea”, iritzi du Mayorga antzerkigileak.\nHalaxe da, gizakien behar sakonenak azaleratzen ditu egileak, ikuslea itxura-joko batera atxikitzen duelarik, frantses klase ertainen kritika upidagabea eginez eta, pasarte sentsual eta dibertigarri askoak baliatuz.\n“Nire filmak edozein norantza har dezake ikuslearen entendimenduan. Dramarantz jo dezake, komediarantz nahiz suspetserantz… Dena da posible eta imajinagarri”, adierazi du Ozonek.


Estatu Batuetako senatuak finantza-sistema erreskatatzeko plana onartu du | Consumer\nEstatu Batuetako senatuak finantza-sistema erreskatatzeko plana onartu du\nBanku-bezeroen gordailuei aplikatzen zaien bermea 250.000 dolarrera igotzen du proiektuak\nEstatu Batuetako senatuak argi berdea eman zion joan den gauean Bush Administrazioaren planari, Ordezkarien Ganberak baztertutako finantza-sistema berreskuratzeko. Aldeko 74 botorekin eta aurkako 25ekin amaitu zen bozketa.\nDatorren astelehenean makilaren ondoren jatorrizko testura aldatu den lege-proiektua ostiralean bozkatuko da Kongresuan. Ustez, onartu egingo da, zirriborro berriak arbuiatu zituen ezaugarri batzuk leuntzen baititu. Gainera, George W bera. Bush kongresukide erretikenteekin elkartu da planaren beharraz konbentzitzeko.\nSenatuak onartutako alternatibak 70.000 milioi eurotik gorako zerga-murrizketa jasotzen du, familiei, enpresei eta energia berriztagarrien garapenari laguntzeko. Banakako banku-gordailuetarako berme publikoak ere jasotzea proposatu du. Aseguratutako muga 100.000 dolarretik 250.000 dolarrera pasatuko litzateke Gordailuen Aseguruaren Korporazio Federalaren bidez.\nBaina hitzarmenaren ardatz nagusia da Altxorraren Departamentuak 700.000 milioi dolarreko zorra ere eskuratu ahal izango duela bankuetan. Horietatik 250.000 milioi berehala izango ditu eskura, eta beste 100.000 milioi Bush presidenteak beharrezkotzat jotzen badu. Gainerako dirua Kongresuak atxiki ahal izango du, programaren garapenarekin gustura ez badago.\nGainera, Estatu Batuetako Balore Batzordeak bertan behera utzi ahal izango du kontabilitateko praktika, “mark to market” izenekoa, enpresei beren aktiboak merkatuaren baliora egokitzeko aukera ematen diena, egungo krisiari irtenbidea emateko.\nBush dolar gordailuak millones-eu Senatua


Moonshine Wagon Orozkorock jaialdian ikusteko sarrera bikoitzaren zozketa - Orozko - Aiaraldea.eus\nMoonshine Wagon Orozkorock jaialdian ikusteko sarrera bikoitzaren zozketa\nErredakzioa 2020-10-13 12:00\nGoiatz Dutto laudioarrak jotzen du Moonshine Wagon taldean.\nOrozkorock bertan behera geratu den arren, jaialdiaren antolatzaileak kontzertu sorta eskaintzen ari dira udazkenean. Asteburu honetan Moonshine Wagon taldea igoko da oholtzara. Aiaraldea hedabideak sarrera bikoitza eskuratzeko aukera eskainiko du.\nMoonshine Wagon taldeak zuzeneko emanaldia eskainiko du larunbatean 19:00etan Orozkon. Izan ere, zailtasunak zailtasun, Orozkorock jaialdiaren antolatzaileek ez dute amore eman eta zenbait kontzertu prestatu dituzte udazkenean. Eriz & Totumrevolutum eta William los brazos aritu dira herrian jotzen.\nAste honetan, aldiz, Moonshine Wagon folk taldearen txanda izango da. Aiaraldea Hedabideak irakurleen esku jarriko du sarrera bikoitza lortzeko aukera. Horretarako, zozketa honetan izena eman beharko da. Ostiralean 12:00etan amaituko da horretarako epea.\nAntolatzaileek segurtasun neurri guztiak hartuko dituzte COVID-19 birusaren zabalpena ekiditeko eta, ondorioz, edukiera mugatua egongo da. Berez, Orozkorockeko emanaldiarentzat ia sarrera guztiak saldu dituzte jadanik -70, hain zuzen-. Horregatik, zozketaren irabazleei eskatuko diete bertaratzeko konpromisoa hartzeko, jende ugarik erakutsi baitu zuzenekoetara gerturatzeko interesa.\nBerez, horrelako ekimenak salbuespena bilakatu dira pandemiaren eraginagatik eta Orozkorockek berak hasierako egitasmoa moldatu behar izan du. Maiatzean egingo zuten jaialdia eta, besteak beste, Toundra edota Niña Coyote eta Chico Tornado taldeek jo behar zuten:\nOsasun egoerak, ordea, planteamendua aldatzera eraman ditu antolatzaileak eta eskaintza berezia egokitu dute irailetik aurrera, urriaren 31n bukatzeko:


Nortzuk gara gu? - 112 Larrialdiak - Segurtasun - Euskadi.eus\nLarrialdiei Aurre Egiteko eta Meteorologiako Zuzendaritza, LAEMZ, Larrialdiei Aurre Egiteko Euskal Sistema deritzon egitura koordinatua zein integralaren barruan dena, lau zerbitzu osagarri eta elkarlanean ari direnetan egituratzen da. Koordinazioan eta integrazio funtzionalean oinarritutako antolatzeko egitura honek bermatzen du Euskadiko gizartearen zerbitzura dagoen larrialdiei erantzuteko sistema bat konfiguratzea.\nLarrialdiei Aurre Egiteko eta Meteorologiako Zuzendaritzak (LAEMZ) Larrialdiei Aurre Egiteko Euskal Sistema Koordinatzeko ardura du, EAEko edozein larrialdiri erantzuteko.\nArrisku egoera batzuk muturreko fenomeno metereologikoen ondorio zuzenak dira. Hori dela eta, lehengo Larrialdiei Aurre Egiteko eta Babes Zibilerako Zuzendaritza arlo meteorologikoarekin bateratzea erabaki zen eta, bertatik, gaur egungo LAEMZ sortu zen. Honek, mota honetako gertaeren diagnosiak eta ebazpenak hobetzea ekarri du.\nEuropan komuna den 112 telefono zenbakia erreferentziatzat hartuz, Eusko Jaurlaritzak larrialdi guztiak kudeatzen ditu, beste administrazio batzuen lankidetza zuzenarekin, baliabideen behar bezalako erabilera bermatuz. Baliabide horiek erabiltzen dira modurik eraginkorrenean erantzuteko herritarren bizitza, beraien ondasunak eta eskubideak eta ondasun komunak arriskuan jartzen dituen edozein egoerari.\nHorretarako, larrialdietan parte hartzen duten agente guztiak koordinatzen dira, aurrea hartzeko (planifikazioa eta hedatzea) eta gertaerei konponbidea emateko. Helburu nagusia herritarrei zerbitzu ezin hobea eskaintzea da.\nEgitura eta eginkizunak?\n6/2021 DEKRETUA, urtarrilaren 19koa, Segurtasun Sailaren egitura organikoari eta funtzionalari buruzkoa (PDF, 369 KB) (EHAA 21 zenbakia, 2021-01-29)\nLarrialdiei Aurre Egiteko eta Meteorologiako Zuzendaritzaren organigrama\nLarrialdiak koordinatzeko zerbitzua\nPlangintza zerbitzuak Larrialdietarako planak prestatu eta jarraitu egiten ditu, zeren eta plan horiek Eusko Jaurlaritzako Segurtasun Sailaren ardurapean baitaude; halaber, hainbat administrazio eta partikularrekin elkarrekin lan egiten du beren larrialdietarako edo autobabeserako planak egiten eta ezartzen laguntzeko.\nPlangintza zerbitzua kudeatzeko, 6 eremu hauetan sailkatzen da:\nAutobabesa. Autobabesari buruz dauden arauen garapena eta ezarpena kudeatzen du.\nArrisku teknologikoa. Seveso Arauaren goi-mailako eraginpean dauden enpresen Larrialdietarako Kanpoko Planak egin eta kudeatu egiten ditu. Era berean, EAEko errepidez eta trenbidez salerosgai arriskutsuak garraiatzeak dakarren arriskua dela eta- sor daitezkeen Larrialdiei Aurre Egiteko Plan Berezia egin eta kudeatu egiten ditu.\nArrisku naturalak. Honako arriskuei buruzko planak egin eta jarraitu:\nEAEn eragina duten presen eta urtegien Larrialdi Planen txostena ematen du.\nUdal harremanak. EAEko udalei lagundu beren Udal Larrialdietarako Planak egiten eta jarraitzen.\nZabaltzea. Larrialdiei Aurre Egiteko eta Meteorologiako Zuzendaritzak egiten duena zabaltzen da herritarrek ezagutzeko. Gainera, behar diren hedatze-materialak (liburuxkak, triptikoak…) egin, informazio-kanpainak prestatu eta bozeramaile-lanak egin eremu honi dagozkio.\nLurralde plangintza eta plan- eta proiektu-espedienteak: babes zibileko arriskuei buruzko txostenak lurralde plangintzari eta hirigintzari buruzko espedienteetan baita planen eta proiektuen inpaktuaren ebaluazioetan eta ingurumen-baimen integratuetan ere.\nLarrialdiei Aurre Egiteko eta Meteorologiako Esku Hartze zerbitzua oinarrizko baliabide bat da bai larrialdiak kudeatzekoan, bai egoera bakoitzean erantzuteko behar diren bide egokiak prestatzekoan, taktika operatiboak eta jardunbideak garatuz.\nZerbitzu honek 24 orduko arreta ematen du, urteko egun guztietan, etengabeko zerbitzua bermatzeko asmoarekin. Horretarako, bi teknikariak daude beti prest, guardia-txandak egiten, behar denean EAEko edozein puntutara heltzeko.\nEsku Hartze zerbitzua zerbitzuburu batek eta teknikari talde batek osatzen dute. Horiek denek goi-mailako titulua eta eskarmentu handia larrialdien arloan dute.\nBeren oinarrizko zeregina honako hau da: zuzendu eta koordinatu behar diren larrialdi eta gertaera egoeretan, bertan egon esku hartzeko eraginkorrez, hala nola, erreskateetan eta bilaketetan, industria-suteetan, gai arriskutsuekin izandako istripuetan, uholdeetan, gertaera kimikoetan eta arrisku handiko gainerako egoera guztietan, bai katastrofeetan zein zorigaitzekoetan.\nBeraz, oro har, oinarrizko funtzio eta zeregintzat ditu gertaerak konpontzen parte hartzen duten organismo eta zerbitzuak koordinatzea, hondamendien aurrean erantzun operatiboaren egitura definitzea, aginte aurreratuko postua zuzentzea, planak kudeatzea, simulakroak antolatzea eta horietan parte hartzea.\nUrtero 2.000 gertaera baino gehiago konpontzen zuzenean hartzen du parte Esku Hartze Zerbitzuak, eta beti baliatzen ditu berehalakotasunaren, gertutasunaren, baliabideen eskuragarritasunaren eta profesionaltasunaren printzipioak, baita esku-hartzaile espezializatuak eta baliabideen proportzionaltasuna eta osagarritasuna ere.\nLarrialdiak Koordinatzeko Zerbitzuak SOS Deiak Euskadiko Larrialdiak Koordinatzeko Zentroa antolatu, zuzendu eta kudeatu egiten du.\nZentro horrek ehun langile inguru baino gehiago osatzen du eta hiru lurralde historikoetan ematen du zerbitzua Txurdinagan (Bilbon) dagoen egoitzatik.\nLaguntza sistema azkarra eta eraginkorra herritarrei emateko beharra du, bizitza, ondasunak eta eskubideak edota erkidegoaren ondarea arriskutan jartzen dituzten larrialdiei aurre egiteko. Hori guztia, 112 telefono bidezko larrialdi-deiak erantzuten, dagokion eskumeneko zerbitzuak berehala ohartarazten eta ezbeharra konpontzen laguntzen duten organismo guztien koordinazioaren bidez.\nSOS Deiak Koordinazio Zentroak, urtean, milioi bat dei inguru baino gehiago izaten ditu eta ehun mila ezbehar baino gehiago koordinatzen ditu.\nGure zerbitzu nagusiak\nEdozein izaerako larrialdi-deiak artatzea, 112 telefonoak jasotakoak (istripuak, suteak, erreskateak eta salbamenduak, seguritatea, osasun-larrialdiak). Lotutako eskaria identifikatzea eta hori konpontzeko behar diren oinarrizko datuak jasotzea.\nHainbat larrialdi egoera kontrolatzeko eta konpontzeko asmoz, esku hartzeko zerbitzu eta baliabideak mugiaraztea, aldez aurretik zehaztutako prozedura, taktika operatibo eta larrialdi-planen arabera. Orobat, beharrezko informazioa jakinaraztea.\nLarrialdi-eragiketen garapena koordinatzea, esku hartu duten erakundeen jarduera lagunduz eta bilakaera, bukaera eta emaitzen jarraipena eginez.\nAutobabeserako gomendioak erran, lehenengo laguntza modura, hala eskatzen duten kasuetan.\nEgitura fisikoa eta zerbitzuen azpiegitura eratzea mahai-krisiaren euskarri gisa; Izan ere, horretan biltzen dira eskumeneko erakunde eta instituzio guztiak, arrisku larriko edo hondamendi egoerak kudeatzeko, babes zibilari buruzko indarrean dagoen araudiaren arabera.\nAlerta goiztiarrak eta auto-babeseko gomendioak (eguraldi txarra, alerta hidrologikoak edo beste batzuk) bideratzea eta zabaltzea.\nHainbat irrati-sare eta operatiboak aintzat hartu: udalak, arriskuko jarduerak dituzten industriak, hondartzetako sorosleak, babes zibileko boluntarioak, simulazioak eta prebentziokoak.\nMeteorologiako zerbitzuari, Euskal Autonomia Erkidegoko Administrazioen eskumenen barruan, honako egiteko hauek dagozkio:\nMeteorologiaren eta meteorologiaren adarren (itsas meteorologia, hidrometeorologia, agrometeorologia, etab.) zaintza integratua eta etengabekoa.\nGerta litezkeen fenomeno meteorologiko eta klimatikoen analisia eta iragarpena.\nEuskal Autonomia Erkidegoaren Administrazioaren menpeko behaketa meteorologikoko sareak zaintzea.\nZerbitzu publikoentzat (babes zibila, bideko segurtasuna, etab.) eta klimatologiak eta meteorologiak garrantzia duen hainbat ekonomiako sektore eta jarduerentzat meteorologiari eta klimatologiari buruzko informazio-produktu egokiak garatzea.\nMeteorologia-fenomeno ezegokiak iragartzeko Abisu eta Alerta Meteorologikoak prestatzea, denbora errealean horien segimendua egitea eremu guztietan, posibilitateak, probabilitateak eta arazoak aztertzeko.\nEuskal Autonomia Erkidegoak dituen eskumen barruan, meteorologia-azpiegituren lan proiektuak onartzea eta egitea, beren ustiatzea eta zaintzea, eta lan eta meteorologia-instalazioekin zerikusia duten teknologiak ikertzea eta eguneratzea.\nMeteorologiari eta klimatologiari buruzko argitalpenak sortzea.\nMeteorologiako zerbitzua EUSKALMET- Euskal Meteorologia Agentzia markarekin zabaltzen da kanpora.


«Azkarki izanen dira ni baino makurrago daudenak» - Baztan - Erran.eus\n«Azkarki izanen dira ni baino makurrago daudenak»\nTtipi-Ttapa 2020-06-24 08:00\n82 urterekin konfinamendu garaian bakarrik ederki moldatu dela dio Maria Jesus Huarte zigatarrak.\nMaria Jesus HUARTE MENDIBURU, bakarrik bizi den 82 urteko zigatarra\nEtxe inguruan «arras ongi» bizi dela kontatu digu Maria Jesus Huarte Mendiburuk (Ziga, 1937), «inoren laguntzarik gabe» moldatzen dela eta ez duela «kexatzeko arrazoirik».\nDuela hamahiru urte gelditu zen alargun Maria Jesus Huarte eta ordutik bakarrik bizi da: «lau ume ditut eta denak kanpora esposatuak dira, nahiz eta hurbilean ditudan». Hala ere, konfinamendu garaian «problemarik gabe» moldatu zela dio. Igandetako mezak edo arratsaldetan barrideekin egiten zituen solasaldiak alde batera utzi behar izan zituen. Agindutakoari kasu eginez, bakarrik pasatu zuen konfinamendu garaia, «seme, errain edo biloben bisitarik gabe». Eta kontatu digunez, beharra zuenean, «mandatuak etxe atarian uzten zizkidaten». Tarte horretan «telefonoz egunero solas eginez» mantendu zuen haiekin harremana, eta «etxeko terraza handian ibiliz» eta bertzelako kontuekin «ez nintzen aspertu». Gehiago ere aitortu digu: «bere denboran, gidabaimenik ez dudanez izan, azkarki ibilitakoa naiz eta orain ez dut oinez ibiltzeko gogorik, nahiz eta ongi nagoen. Etxean terraza handia dut eta hantxe ibilita nahikoa dut».\n«Barrideak larrainean berriz juntatzen hasiak gara, baina gure artean distantzia mantenduz»\nItxialdian pasatuta, lehengo martxara bueltatzen hasia da Huarte, baina segurtasun neurriak hartuta: «denbora ederra baldin bada, barrideak arratsaldetan larrainean berriz juntatzen hasiak gara, baina gure artean distantzia mantenduz. Gustura aritzen gara kontu-kontari, baina erraten digutena egiten dugu. Denbora txarrarekin ez gara biltzen baina ez aspertzeko telebista eta baditugu».\nHortik aparte, ezohiko egoera honek «kezka eta beldurra» sortzen dizkiola ere onartu digu: «gu ongi gaude, baina gure ondotik heldu direnek ez dakit zer ikusi beharrak izanen diren». Bera «arras ongi» dagoela eta «zaintzen» dela gaineratu digu, «eta inoren laguntzarik gabe ederki moldatzen» dela. Baina bere irudiko, «eritasuna ez da oraino arras akitua» eta horretan «zenbait tokitan errandakoa ez egiteak» zerikusia duela uste du. «Gu hemengo herri ttiki hauetan guti gara eta ongi gaude, baina hiri handietan... Beldur naiz ez ote den eritasuna gibelera etorriko». Egoera ikusita, «miseria» etorriko delakoan dago zigatarra.\nGizartea Baztan Ziga


TTiKLiK! - Gizarte alu hau\n16/02/2018 13:52 0 comentarios\nModernoak garela pentsatzen dugu, baina atzeraka goaz. Atzeraka errespetuan, atzeraka enpatian, atzeraka 'berdintasunean'.\nDes-besdina den pertsona horren sentimenduak ez dira errespetatzen, ez dira ikusi ere egin nahi. Errazena baztertzea eta anulatzea da.\nAniztasunaren izenean asko hitz egiten da. Hitz ustel asko.\nAmorrazioa da gaur sentitzen dudana. Tristurari irabazten dion amorrazioa.\nTestu hau amorruak hartuta barrutik atera zitzaidan bezala idatzi nuen. Izenburua ere horrela atera zen, barrutik eta gehiegi pentsatu gabe. Gaur lagun batek harrituta idatzi dit, izenburu horrek barrenak nahastu dizkiola esanez. Ez naiz orain arte kontziente izan jarri nuenaz. Gizarte ALU hau, hoixe, ALU, mierda, puñetero, kakaztue... ALU hitzaren erabilera okerra ere barruraino sartu diguna. Ez dut izenburua aldatu nahi, momentuan horrela atera zitzaidalako, eta ausnarketa sakon eta luze baterako eman dezakeela pentsatzen dudalako. Hortxe utziko dut.


Aplimedia-k Chattodo sortu du, enpresentzako aplikazioak sortzeko tresna - SPRI\nSPRI / Euskadinnova / Enpresa digitala / Aplimedia-k Chattodo sortu du, enpresentzako aplikazioak sortzeko tresna\nAplimedia-k Chattodo sortu du, enpresentzako aplikazioak sortzeko tresna\nChattodo tresnarekin azkarrago sortzen dira datu-baseetan oinarritutako aplikazioak.\nZerbitzu horri esker, formularioak eta aplikazio mugikor txikiak sor daitezke minutu gutxian.\nAplimedia konpainiak, enpresen lainoko kudeaketako softwarean espezializatuta dagoenak, Chattodo aplikazioa merkaturatu berri du: datu-baseetan oinarritutako formulario eta programen sorkuntza-prozesua azkartzeko tresna. Zerbitzu horrek helburutzat dauka enpresa-ingurunerako aplikazio sinpleak garatzea, zeren Chattodo sistemarekin minutu gutxian egin baitaiteke lehen hainbat astetan egiten zen lana.\nTresna berri horrekin datu base estandarretara (Access, MySQL eta MS SQL) lotutako aplikazioak sor daitezke, eta aurrerago, beste datu-base batzuk ere erabili ahal izango dira. Chattodo sistemarekin sortutako aplikazioek aukera ematen dute, adibidez, enpresako langileen dietak kudeatzeko, bezeroen eskaerak administratzeko, teknikariei konponketa abisuak bidaltzeko edo bezero bakoitzaren kontsumoaren jarraipena egiteko. Bestalde, Chattodo-k eskaintzen dituen zerbitzuen artean daude GPS bidezko posizionamendu esparruak, dokumentu bidalketa eta formularioetan ohikoak diren esparru guztiak (textbox, combobox, checkbox…).\nZerbitzu hau programazio arloko ezagutzak dituzten erabiltzaileei zuzentzen zaie, esaterako, IT arduradunei, informatikoei edo ERP konponbideak eskaintzen dituzten enpresei. Aplimedia enpresak doako kontu bat eskaintzen du bost formulario edo aplikazio sortzeko aukerarekin. Horrez gain, beste batzuek garatutako edozein aplikazio eskura daiteke gonbidapen bidez. Hortik aurrera, konpainiak hileroko kuota bat jarri du aplikazio gehiago sortu behar dituzten enpresentzat.\nAplimedia-k doako prestakuntza saioak ere antolatzen ditu horrelako aplikazioak garatu nahi dituzten enpresa eta profesionalentzat, tresna berria eta bere funtzionaltasun guztiak ezagutzera emateko. Prestakuntza hori espreski zuzentzen zaie programazio ezagutzak dituzten profesionalei, eta konpainiara posta elektroniko bat bidaliz egin daiteke parte hartzeko eskaera (aplimedia@aplimedia.com).


10 liburu onenen diseinuan\nIkusizko Arteak Oinarriak\n10 Liburuak Diseinuan\nAholkuak eta planak Better ikastetxeak eraikitzeko\nIkastetxeak eraikitzen dituzten funtzionario publikoak, eta eskolak diseinatzen dituzten arkitektoek eskola planak aurre egin diezazkieten erronka ugarirekin. Hezkuntza-arkitekturak segurtasuna eman behar du, ikaskuntza erraztu, teknologia berrietara egokitu, eta seguru geratzen den bitartean ikasten ikasteko moduari buruzko teoriak aldatzen ditu. Kontzeptu garrantzitsuak, eraikuntzako aholkuak, argazkiak eta planak biltzen ditu liburu hauetan eskolako diseinuan.\nEgilea eta arkitekto Prakash Nair, REFP , "diseinuaren munduko liderra den eragile nagusietako bat izan da". Fielding Nair International-ko bazkide sortzailea, ikusmoldearen diseinuaren mundura ezaguna denez, Nair-ek "Biharko plana" ematen du, biharko arrakasta lortzeko nola hobetu daitekeen gaur egungo hezkuntza-dolarek. Azpitituluak Ikasleentzako Zentroen Hezkuntzarako Ikastegiak birdefinitzeko , 2014ko liburua Harvard Education Press-ek argitaratu du.\nTimothy D. Crowe kriminologoaren (1950-2009) liburukiak, Diseinu Arkitektonikoaren eta Espazioko Kudeaketako Kontzeptuen aplikazioak azpitituluak, eskola-diseinuaren testu liburu estandarra bihurtu zen. Gida praktiko honek krimena minimizatzeko moduak aztertzen ditu ezarpen desberdinetan, jolastokietan barne. Kontzeptu orokorrek arkitektoek diseinatu dituzte ikastetxe seguruagoak urte askotan. The Third Edition (2013) Lawrence J. Fennelly-ek eguneratu eta berrikusi du.\nIkertzaileek eta Mark Dudek irakasleek eskola-diseinurako eskakizun praktikoak eta ikasleen behar psikologiko sotilak aztertzen dituzte. Hogeita hamar kasuek ilustrazio arkitektonikoak eta hezkuntza-teoriak lotzen dituzte. Mark Dudek Associates-en ikerketa-argitalpenen serie bat da.\nLidergoa, Arkitektura eta Kudeaketa azpitituluak , liburu honek eskola, irakaskuntza, ikaskuntza eta hezkuntza emaitzen inguruko ingurune fisikoaren eragina eta rola aztertzen ditu. 400 orrialde baino gehiagotan, 2005eko testuak "Jeffrey A. Lackney eta C. Kenneth Tanner" irakasleek idatzitako "erreferentzia eta testu liburu" gisa merkaturatzen dira.\nCalifornia-oinarritutako arkitekto Lisa Gelfand, AIA, LEED AP du esperientzia hamarkadetan deitzen du bere arreta arretaz 2010ean, Elementu eta Bigarren Hezkuntzako Diseinua gisa . Wiley-ek argitaratutako 352 orrialde liburu honek ez du funtzionamendu gastu baxuagoak eta hezkuntza-sektorearen ingurune osasungarriagoak. "Eskola eraikuntza berezko merkatua da", esan du Gelfandek 1. kapituluan, "Amerikako Estatu Batuetako eraikuntza guztien% 5 gutxi gorabehera, 2007an. Eskoletan praktika jasangarriak energiaren eta baliabideen kontsumorako gizartearen eragin negatiboak izango lituzke. oso bat ". Pentsatu berotze globala.\nColorado-oinarritutako Alan Ford arkitektoak nazio mailan ezagunak dira Ronald Reagan presidentetzarako Liburutegian Kalifornian eta Swan eta Dolphin Resort-n, Michael Graves diseinatu zuen Walt Disney World Resort-n. Ez esan hori diseinatutako ikastetxe askotan ikasi duten ehunka haurrentzat. Eskola Iraunkorra diseinatzen duen kasu-azterketa bat planteatzen du eskolako diseinuko elementu garrantzitsuenak ustez. Ford-ek Idazlearen Kontzeptuaren egilekidea ere bada : The Welcoming School-a diseinatzen du , umeak atea zeharkatuz. Bi liburuak The Images Publishing Group-en eta 2007an argitaratu dira.\nAutoreak Prakash Nair, Randall Fielding, eta Jeffery Lackney-k proposatzen dute "espazio-harreman osasuntsuak definitzen dituzten eredu ezagunak daude, mikro eta makro mailan". Liburu klasiko baten inspirazio A Pattern Language: Towns, Buildings, Building by Christopher Alexander, egileek 29 diseinu-ereduak proposatzen dituzte eskola-espazioetara, etxera eramateko bezalako etxeetara sarrera ongi etorria dutelako. "Alexander-ren eskuliburu guztietan giza inguruneak biltzen dituen anbizio handiko lanak ez bezala", idatzi idazleek, "gure ikuspegirako mugatu dugu ikasteko inguruneen diseinura". Liburuak hizkuntzak ikasteari buruzko ideiak adierazteko hizkuntza ematen dio, kostuei lotutako praktika pragmatikorik ez duen arren.\nHezitzaileek eta hezitzaileek idatzitakoa, liburu hau bolumen txikian dago 128 orrialdeetan, baina aurkezpen grafiko egokia izan daiteke beste ikasturte batean modu berri batean sartzeko. Beren premisa da espazioen diseinatzaile guztiak gara, beraz "diseinatzaile bezala pentsatu behar dugu". Egia da liburu bat izan zitekeela arkitekto batek ere parte hartu zuelako, baina artearen irakasleak oso ondo moldatzen du.\nR. Thomas Hille-ren ipar-mendebaldeko arkitektoak, AIAk, eskolako diseinuari ikuspegi historikoa egin dio eraikin multzo bat aztertuz. 60 arkitekto baino gehiago, Frank Lloyd Wright-en Thom Mayne- ren diseinuak , Wiley-ko argitaletxeek 2011ko liburu honetan bilduta, hezkuntzako Diseinuko Mendeko azpitituluak behar bezala azpitituluak biltzen ditu .\nWiley-ek argitaratutako 368 orrialde-eraikitako eskuliburu funtsezko erreferentzia bihurtu da eskolako arkitektoentzat. Authors: L. Bradford Perkins eta Stephen A. Kliment-ek proiektuen argazkiak, diagramak, solairuko planak, atalak eta xehetasunak dituzte. Copyright 2001. Arrazoiren batengatik, liburu honetako 2. edizioa ez da jaso 1. edizio honetako apaingarri berberak.\nGable eta Gable Wall\nBargeboard Fancy Look\nArkitektura Orden Klasikoaren ingurukoa\nAulkiak Arkitekto ospetsuak - Arkitektura jar dezakezu\nBurdinaren Arkitektura Arkitektura Sarrera\nEminente Domain - Nor da benetan zure etxea?\nAEBetan Top Architecture Schools\nKarrerako aukera ondorengo Arkitektura Eskolan\nArkitektura buruz irakasteko eta ikasteko plana\nNola ikusi Anime zure Windows telefonoan\nIMSI TurboFLOORPLAN Instant Architect v. 12 - zuretzat softwarea?\nArkitekturaz eginiko fikzio gogokoena\nAzterketa Narratiboaren Revision and Editing Checklist\nPopulismoa Amerikako politikan\n2017-18 SAT gastuak, tasak eta salbuespenak\nMyanmar (Birmania) | Gertaerak eta historia\nPertzepzio eta sentipen frantses frantsesak: nola erabili\nDinosauroak eta historiaurreko animaliak, Errusia\nKoloretako pintura kolorea: tonuak edo balioak\nBeraz, benetan nahi duzu teleskopioa?\nLogika eta Filosofia Garrantzia\nThe Open Water Skill of Proper Weighting\nNola saihestu 4 eskalada akats komunak\nFranco-Prusia gerra: Sedan gudua\nLEWIS - Izenaren esanahia eta jatorria\nHow Conservative Hollywood bihurtu zen Liberal Town\nZure Olinpiar Bike Racing Bidea\nHiru Gorges Dam\nMunduko buruzagien irudiak\nGeorge Washington Carver botanikaren aipamen ospetsuak\nAmerikako Iraultza: Benjamin Lincoln General Nagusia\nInclusion - Hezkuntzako Praktikak eta Hezkuntzaren Filosofia\nNola lortzen den bisa bat Estatu Batuetan lan egiteko\nGeografia Eskualdeko Orokorra\nMidwestern State University Onarpen\nIliad Book XXII.aren laburpena


Olatz Etxabe: "Sintomarik ez daukate askok, eta gainontzekoak kutsatzen ari dira" - Arrasate - Goiena.eus\nEneko Azurmendi 2020-04-03 11:57\nSalbuespen egoera bizitzen ari da Arrasateko Iturbide egoitza; aktibitate guztiak etenda dituzte. Diputazioak eguneratutako datuen arabera, atzora arte 12 koronabirus kasu baieztatu dituzte, eta bi egoiliar hil dira gaitzaren eraginez. "Egoitzako langile guztiak egiten ari diren lana eskertzea gustatuko litzaidake", dio zuzendariak.\nAzken astea zoramena izaten ari da, ezta?\nBai; kasu positiboak igotzen ari dira, eta zoroen pare ari gara eraikina berrantolatzen. Positibo eman dutenak isolatzen saiatzen ari gara, gainontzekoekin ahalik eta kontaktu gutxien eduki dezaten. Gainera, proba gehiago egiten ari gara oraindik, badaezpada.\nKutsatu asko egon daitezke egoitzan?\nGu hasieratik ari gara sintomak dituztenak isolatzen, baina egoiliar askok ez daukate sintomarik, baina kutsatuta egon daitezke, eta gainontzekoak kutsatzen ari dira, haiek jakin gabe. Makalen daudenek, bestalde, denbora asko pasatzen dute ohean.\nEgoiliarrak beldurtuta edo kezkatuta ikusten dituzu?\nEsango nuke nahiko lasai daudela. Hemen heriotzarekin ohituta daude, azken finean, gauza batengatik ez bada besteagatik hiltzen direlako, eta jende nagusia delako. Heriotzaren beldur baino gehiago da ezin direla irten, eta familiaren falta nabaritzen dutela.\nZuek ze prebentzio neurri hartzen ari zarete?\nHasieran, material aldetik oso justu ibili ginen, baina orain iritsi zaizkigu eskularruak, batak, maskara kirurgikoak, eta abar; babestuago gaude.\nOhiko ekintzak etenda edukiko dituzue…\nBai, orain nahikoa lan daukagu egoera honi aurre egiten eta eraikina berrantolatzen. Familiekin bideo-deiak egiten ari gara, hori bai, eta arrakasta handia edukitzen ari da. Errefortzu bat jarri dugu horretarako. Bideo-deiek, behintzat, lasaitasuna ematen die bai senideei, eta baita egoiliarrei ere.\nEneko Azurmendi api 03 Eskoriatza Oñati\nLeire Sanz Osakidetzako medikua da, eta Oñatiko San Martin eta Eskoriatzako Jose Arana egoitzetan dihardu lanean. Azaldu duenez, oraingoz ez...\nEneko Azurmendi api 03 Bergara\nEneko Azurmendi api 03 Debagoiena


Lau Haizetara Gogoan: marzo 2011\n"Otsoaren hatsa" Laburmetraia-ren estreinaldia.\nApirilaren 7an, Osteguna, 19:00an.\nTokia: La Bolsa, Pilota kalea 10 zbk\nLaudiar batzuen artean, Goikogane mendian egindako lana.\n24 minutuko irapena dauka.\nZuzendaria eta gidoilaria: Juan Angel Lekanda\nEta aktoreen artean, Pirulero bat: Javi Rodriguez\n* Jatorrizko bertsioa euskeraz eta gaztelaniaz subtitulatua\n* Version original en euskera y subtitulada en castellano\nBerak Laburpen hau bidali digu:\n"1937ko udaberrirako, honez gero Gerra Zibilak bere aztarna odoltsua utzia zuen Euskal Herrian. Euskal defentsarako eraikitako lubakietariko batean gudari talde bat faxisten sarrera oztopatzen saiatzen ari zen.\nAusardia, adiskidetasuna eta sufrimenduzko istorio bat."\nEgingo den ekitaldian Gerra Zibilaren ondorioak jasan zituzten zenbait laudioarrei omenaldi bat eskeiniko zaie ere.\n«Otsoaren hatsa» reconstruye las vivencias de un grupo de gudaris en las trincheras en 1936.\nAmbientada en la primavera de 1937, en plena contienda militar de la Guerra de 1936-1939, la cinta narra de manera dramática las peripecias de un grupo de combatientes vascos que, desde una de las trincheras construidas para la defensa de Bilbo, intenta obstaculizar el avance de las tropas que se habían alzado contra del gobierno legítimo.\nSe trata de una historia de entrega, amistad y sufrimiento rodada en el enclave natural de Goikogane, en unos terrenos pertenecientes al término municipal de Laudio (Araba) donde aún se pueden encontrar restos del Cinturón de Hierro que se construyó para evitar la entrada de las fuerzas franquistas en la capital Bizkaitarra. Además, los actores son vecinos de la comarca, la mayor parte de ellos noveles.\nEl estreno del corto «Otsoaren hatsa» servirá también para abrir un coloquio en el que participaran Juan Angel Lekanda (director del corto) y varios miembros de Lau Haizetara Gogoan.\nTrailer eta guztiz daukate, eta itxura benetan ederra:\n"Otsoaren hatsa" film laburra grabatu dute Laudioko hainbat herritarrek Goikoganeko lubakietan. Gerra Zibilean girotutako lan honen zuzendari eta gidoilaria Juan Angel Lekanda izan da. Datorren Apirilaren 7an estreinatuko da 'La Bolsa' Udaltegia (Bilbon).\n"Egia, justizia, eta erreparazioa, ez errepikatzeko bermeak barne".\nCNT Bilbo, Sare Antifaxista (Euskal Herriko Antifaxista Taldea).\n"Otsoaren hatsa" Laburmetraia\nGidoia eta Zuzendaritza: Juan Angel Lekanda\nMartin: Ieltxu Orueta\nTenientea: Juan Angel Lekanda\nSarjentua: Javi Rodriguez\nEzekiel: Xabier Zaballa\nGudariak: Txutxi Sánchez, Txema Abin, Eneko Etxebarria, Kosme Lekanda, Txili Olabarrieta\nArgazki-zuzendaria eta kamara: Esteban Zurimendi\nMuntaketa / edizioa: Esteban Zurimendi, Juan Angel Lekanda\nSoinua: Aritz Lili, Eneko Etxebarria\nEfektu bereziak: Txema Abin\nMakilajea: Irati Lekanda\nSkripta: Javi Rodriguez\nHizkuntza aholkularia: Felix Mugurutza\nGidaria: Kosme Lekanda\nEkoizleak: Unax Lekanda, Belen Izaga\nJatorrizko soinu banda: Victor Alamo\nErabilitako beste kantak “Iron Shell” (DigitaLegal) Greendjohn, Powered by JAMENDO\n“Angel´s Redemption” (Aeon) Celestial Aeon Project, Powered by JAMENDO\nArgazkiak: Irargi, Kultura Saila, Eusko Jaurlaritza, Pantaleon Lekanda\nEskerrak lagundu diguten guztiei:\nAlfredo Irusta, Iñaki Egaña, Jimi Jimenez (Aranzadi Zientzia Elkartea), Joseba Dieguez, Roberto Kerexeta, Asier Altuna, Jose Duarte, Eguzki Malaina.\nJoseba Egiguren: “Pasa den mendean Urduñan gertatutako gertaerarik larriena izan daiteke hau”\nJoseba Egigurenek Aiaraldeko historiaren pasarte ezezagun bati buruzko ikerketa bat argitaratu zuen duela zenbait aste. Lan horretan Urduñan egon zen kontzentrazio esparruari buruzko zenbait itzal argitu egiten zituen kazetari laudioarrak. Guk berarekin hitz egin dugu gerra zibilaren historiaren pasarte horretan sakontzeko.\nUrduñan gerra zibil garaian existitu zen kontzentrazio esparruaren inguruko ikerketa bat egin berri duzu. Zerk bultzatu zintuen gai hau aztertzera?\nGure historiaren alde egitea. Zoritxarrez pasa den mendean Urduñan gertatutako gertaerarik larriena izan daiteke hau; baina ikertu gabe zegoen. Orduan, ez zitzaidan bidezkoa iruditzen kontzentrazio esparrua bertan izatea eta inork ez jakitea. Eta gustukoa ez izan arren gure historiaren zatia da eta ezagutzeko eskubidea eta beharra dugu.\nAzterketa hasi baino lehen zer nolako informazioa zegoen kontzentrazio zelaiaren inguruan? Ba al zegoen Urduñan bere existentziaren berri?\nGuzti hau ikertzen den lehenengo aldia da. Urduñako pertsona zaharrenek bazekiten gerra garaian Urduñako Jesuiten eskolan borrokalari antifrankista asko sartu zituztela eta egoera tamalgarrian izan zituztela. Baina hori baino ez. Zoritxarrez orain arte ez da ikertua izan eta orain saiatuko gara argi pixka bat ematen guzti honi.\nInformazio hori izanda, zer nolakoak izan ziren gaian sakontzeko eman behar izan zenituen pausuak? Zer arazo izan zenituen sakontze bide horretan?\nLehenengo Urduñatik pasa ziren gerra preso ohiak bilatzen ahalegindu nintzen. Eurak izan ziren benetako protagonistak eta eurak ere badira ze oraindik bizi dira batzuk, eta euren bizipenak jaso nahi nituen. Orduan zorionez zortzi aurkitu nituen; 90 urte bitartekoak guztiak eta burua ondo zutenak. Eta beraiekin luze eta zabal hitz egiteko parada izan nuen. Hori izan zen oinarrietako bat. Bestea artxibategietara jo eta dokumentazio bila hastea izan zen. Artxibategi militarretara batez ere eta baita zibiletara ere. Guzti honi buruz zer zegoen ikustera han eta hemen eta, horrekin batera, biak uztartu: testigantzak batetik eta dokumentazioa bestetik.\nZer nolako inpresioa sorrarazi zizuten preso ohien kontakizunek?\nInpresio oso handia, oso gogorra. Ze ez gara ari pelikula bati buruz. Pelikula bat dirudi baina hau ez da zinea. Zoritxarrez errealitatea da eta gure herrian bertan gertatu egin dena. Orduan beraien kontakizunak zeharo hunkigarriak dira, oso gogorrak.\nZure ikerketan Urduñakoa, hilketa-gune bat baino, “berheziketa zentro” bat zela aipatzen duzu. Zer esan nahi duzu horrekin?\nBa zorionez Urduña ez zela Auschwitz izan. Hemen ez zegoen gas kamerarik errepublikarrak hiltzeko. Helburua ez baitzen arerioa akabatzea; helburua giltzapean sartzea, sailkatzea eta berriz ere heztea zen. Frankoren Espainia berrian bizi ahal izateko egokitze lana egin behar izan zuten presoek. Lehen nolabait errepublikarrak ziren eta orain nazional bihurtu behar ziren. Frankoren aldekoak ez dakit baina garai harta arte izan zuten iragan hori nolabait borratu eta burua berriz ere programatu behar izan zuten.\nEta hori lortzeko frankistek hainbat errepresio teknika erabili zituztela aipatzen duzu. Nolakoa izan zen presoekiko errepresioa?\nErrepresioa psikologikoa eta baita fisikoa ere. Bertan bizi izan ziren egoerak oso larriak izan ziren. Gosea, kolpeak, makurrarazteak, pilaketak eta guzti hori alde batetik. Eta psikologikoki ere bai. Azken batean, beraiek izan ziren gerra galdu zutenak eta Franko garailea zen. Orduan frankisten esku zeuden eta aukera gutxirekin.\nHorretaz gain, ikerketan presoak zenbait lanetan esklabo bezala erabili zituztela aipatzen duzu. Zer motatako lanetarako erabiltzen zituzten?\nLan publiko zein pribatuak egitera behartu zituzten. Lehenengoen artean herriko zenbait kale eta eraikuntza konpondu zituzten. Adibidez Zezen Plaza, Aduana… hemen La Muera inguruan zegoen bainuetxea ere bai, zubi asko… eta baita Txarlazo mendiaren gailurrean dagoen Ama Birjinaren monumentua ere. Eta pribatuei dagokionez Frankoren aldekoen etxeetan eta negozioetan egin zuten lan.\nEta betiere baldintza gogorretan…\nBueno hor zeukaten abantaila bazen alde batetik barruan ez zeudela, eta hori ia nahikoa zen. Eta bestetik seguru asko jateko apur bat gehiago zutela. Kanpoan zeuden bitartean presoak bere ardurapean hartzen zituztenak behar bat zeukaten beraiekiko: janari apur bat gehiago ematea. Orduan, nik ez dakit baina agian kanpora ateratzea batzuetan abantaila bat zen. Barruan zegoen egoera txarragoa zen kanpokoa baino. Baina hori betiere zainduta eta beti frankistekin alboan eskopetak zituztela eta egoera tamalgarrian ere bai.\nZifra ofizialek 24 hildako egon zirela esaten dute, baina zuk askoz gehiago izan daitezkeela diozu…\nBai, ofizialki kontzentrazio esparruan hil zirenak 24 izan ziren. Gehienak gaixotasunen eraginez hil ziren eta birikietako arazoak zituztelako. Katarroak, pneumoniak eta halakoak. Eta baten batek bere buruaz beste egin zuen. Baina preso ohien testigantzen arabera askoz gehiago hil ziren; batzuk makilakadaz, kolpeka, beste batzuk gosearen eraginez… baina datu guzti horiek ez daude erregistroan sartuta. Ofizialki 24 dira baina, nire ustez, gehiago izan ziren.\nGero, gerra bukatuta, kontzentrazio esparru hori Urduñako kartzela “arrunta” bilakatu zen eta ondoren eskola bihurtu. Nolakoa izan zen eraikinaren eboluzioa?\nGerra hasi aurretik hutsik zegoen eraikuntza hori, munizipala zen, udalarena. Gerra etorri zenean gudariak sartu ziren bertara. Gero Franko sartu zenean izan zen kontzentrazio esparru, 1937an. 39an hustu egin zuten berriro eta urte horren amaieran dagoeneko ekarri zituzten preso nolabait “arruntak”; printzipioz gerra presorik ez zegoelako (gerra bukatua zegoelako). Eta hor denetarik zegoen: lapurretak egiteagatik sartu zituztenak… eta baita politikoak ere, gerran ibilitakoak eta halakoak. Orduan hori izan zen Prisión Central de Urduña deitzen zena. Hori urte eta pikuz egon zen irekita eta gero hustua izan zen berriro, kuartel militarra egon zen ondoren… gero etorri ziren jesuitak, gero hutsik berriro, eta orain ikastetxe pribatua da eta josefinoak daude.\nZuk ikerketa hau inolako diru-laguntzarik gabe egin duzu. Laguntzarik bilatu al duzu? Nola moldatu zara lan hau zeure kasara aurrera eramateko?\nEz dut inolako diru-laguntzarik eskatu eta orduan apurka-apurka egin dut. Gaur hasten duzu baina ez dakizu noiz amaituko duzun ezta nola. Hasi nintzenean uste izan nuen oso informazio gutxi zegoela, oso zaila izango zela testigantzak lortzea. Baina zorionez testigantzak eta dokumentazioa lortu ditut. Orduan, jakinda orain arte ez dagoela ezer aztertuta honi buruz, agian horrek ere eman dit laguntza puska bat. Eta orduan, zergatik diru-laguntzarik ez? Ba, krisi garaian gaudenez, zailagoa delako agian. Orduan, nahiago izan dut libreki ibili eta, inorekin zorrik izan gabe, ahalik eta hoberen egin lana eta gero plazaratu inolako loturarik gabe.\nKontzentrazio zelaiaren kontu hau bezala, Aiaraldea mailan badaude gerra zibilaren inguruko hainbat kontu ezkutuan mantendu direnak. Zeintzuk dira, zuk ezagutzen duzunetik, Aiaraldea mailan eta maila orokorrago batean dauden gertaerak?\nBa zoritxarrez asko izango dira oraindik. Ikerketa gutxi egin dira; batez ere Frankoren errepresioaren ingurukoak. Gerra garaiko batzuk plazaratu dira eta non izan ziren borrokarik nabarmenenak eta guzti hori badago liburuetan. Baina ondoren etorri zen errepresioari buruz gutxi dago. Eta Urduñakoa eskualdean gertatutako gogorrena izan daiteke baina gure inguruan kontzentrazio esparru gehiago egon ziren. Adibidez Murgian beste bat egon zen, Deustun (Bilbo) beste bat, Gasteizen ere bai… eta adibidez horiei buruz ezer gutxi dakigu, zoritxarrez.\nAzterketa bukatu duzularik, ikerketako informazio horrekin guztiarekin beste zerbait egiteko asmoa al daukazu?\nOrain helburua argitaratzea da. Hemen Euskal Herriko argitaletxe batekin, gaztelaniaz seguru asko. Eta gero saiatuko naiz Katalunian ere plazaratzen, katalanez, bertakoak izan zirelako preso gehienak. Eta hori amaituta ikusiko dugu zer egin. Baina oraindik ere lan pixka bat badago. Saiatuko gara guztia plazaratzen jende guztiak jakin dezan zer izan zen guzti hura.\nAmaitzeko, gaineratzeko zerbait badaukazu…\nGure historia ez dugula inoiz ahaztu behar eta gauza guzti hauek ikertu behar direla eta plazaratu inolako errebantxarik gabe. Beharrezkoa dela gure iragana ezagutzea inoiz eta inon errepikatu ez dadin.\nPublicado con motivo del BILBOGUNE celebrado el día 12 de marzo de 2011, en la revista editada por los colectivos promotores del mismo (Sare Antifaxista).\nAlgunos de estos periodos han significado, además, avances cualitativos hacia la igualdad entre los sexos. Este fue el caso de la II República, aunque la victoria de los sublevados el 18 de julio de 1936 destruyese todo lo andado. De lo realizado en este periodo solo vamos a señalar algunos de los hechos más significativos.\n* Para una visión más amplia sobre toda esta negra etapa que tuvo que sufrir la mujer bajo la dictadura recomendamos un trabajo titulado “La mujer bajo el franquismo”, proyecto realizado por Adela Soto Marco y dirigido por Rosa Monlleó: http://mayores.uji.es/proyectos/proyectos/lamujerbajofranquismo.pdf\nDuela 35 urte Gasteizen gertatutakoak gogoratu ditugu.\nGaurko Berbaz saioan, 1976ko martxoan, Gasteizen gertatutakoa eta memoria historikoak duen garrantzia izan dugu hizpide. Bide horretan, Antton Gomez Lau Haizetara Plataformako kidea, Martxelo Alvarez, Ahaztuak elkarteko kidea eta Txema Uriarte, Euskal Memoria Fundazioko kidea izan ditugu lagun. Horrez gain, martxoaren 3an, poliziaren erasoetan zauritua suertatu zen Josu Ormaetxearen testigantza ere izan dugu.\nTony Gillespie, Anthony Doherty miembros de Bloody Sunday Initiative.\nAndoni Txasko explica como se van a desarrollar las jornadas por el 35 aniversario del 3 de marzo.


Julen Madariaga ekintzaile abertzalea zendu da | Euskal Herria | Naiz\n2021 API. 06 - 08:23h\nAzken eguneraketa: 2021 API. 06 - 16:00h\nJulen Madariaga ekintzaile abertzalea zendu da\nJulen Madariaga bilbotarra zendu da bart, 88 urte zituela. ETA erakundearen sortzaileetako bat izan zen. Azken hamarkadetan, HB utzi eta Aralar alderdi politikoaren sorrera bultzatu zuen.\nJulen Madariaga ekintzaile, politikari eta abokatua zendu da gaur gauean, Berriak jakinarazi duenez. Ekin taldearen sortzaileetakoa izan zen, ETAren hazia izanen zena, eta erakunde honen zuzendaritzan ere izan zen.\nMadariaga Bilbon jaio zen 1932ko urrian, 36ko gerraren ondoren Txilera erbesteratu behar izan zuen familia batean. Zuzenbidea ikasi zuen Deustuko Unibertsitatean, Oviedon eta Cambridgen; azken honetan egin zen doktore. Deustun zegoenean hasi zen haren jarduera politikoa eta 1952an Ekin taldea sortu zuen Jose Maria Benito del Valle, Goritz, Txillardegi, J.M. Agirre eta beste batzuekin. Ekin taldea eta EAJren EGI batu egin ziren aurrerago Eusko Gaztedi taldean, baina EAJrekin zituzten desadostasun handiak tarteko banatu egin ziren eta 1958ko abenduan Madariagak, Txillardegik, Del Vallek eta Iñaki Larramendik ETA sortu zuen.\nMadariaga, Eneko Irigarai eta Txillardegi. (Eneko Irigarai artxiboa)\nHandik urtebetera atxilotu zuten Madariaga lehen aldiz, eta 1961an preso sartu zuten beste hainbat lagunekin batera, Donostiara militar ohiak zeramatzan tren baten aurkako ekintzaren ostean. Espetxetik atera ondoren Parisen gordeta egon zen, Lucio Urtubia anarkistaren etxean hain zuzen ere.\nIruñean, sasian zela, mozorrotuta 1962an. (Julen Madariaga artxiboa)\nMadariaga hainbat aldiz atxilotu zuten, eta torturak eta espetxea ere pairatu zituen. Meliton Manzanasek torturatu egin zuela ere salatu zuen. Baionan izan zuen epaiketa baten ostean Algeriara erbesteratu zen 1965ean eta han bizi izan zen 1966ko urrira arte.\nETAren IV Asanbladaren ostean erakundean izan ziren lehen zatiketa ideologikoen ondoren Belgikara joan zen, 1971n Euskal Herrira itzuli zen arte. Belgikan zegoelarik Ipar Euskal Herrira itzuli zen bisita bat egitera baina atxilotu egin zuten eta aurretik ezarri zioten sei hilabeteko espetxe zigorra bete behar izan zuen.\nJulen Madariaga Belgikako telebistan, Burgoseko Prozesuari buruz hitz egiten.\n1971tik aurrera Ipar Euskal Herrian ezarri zen, nahiz eta 1972an aldi baterako Txilera kanporatu zuten. Atzera Euskal Herrian, 1989an ere kartzelaratu egin zuten; ETAri laguntzea leporatuta lau urteko zigorra ezarri zioten. 1995ean Herri Batasuna uztea erabaki zuen, ETAk PPko agintari Gregorio Ordoñezen hil ostean.\nJuan Jose Etxaberekin Ipar Euskal Herrian. (Jose Goitia)\nGeroago Aralar alderdiarekin bat egin zuen eta Bizkaiko Aldundirako hauteskundeetarako (2003ko maiatzean), Senaturako eta Europako Parlamenturako (2004an) zerrendetan aurkeztu zen Madariaga. 2006an berriz ere atxilotu zuten, Fernando Grande-Marlaska epailearen aginduz, baina fidantzapean aske geratu zen.\nBere bizitzan familia galera latzak izan zituen: lehenengo emaztea eta gero seme bat hil zitzaizkion Julen Madariagari.\n2014. urtean argitaratutako ‘Egiari zor’ autobiografian honela azaldu zituen Madariagak ETAren sorrera eta borroka armatuaren aldeko hautua: «ETAren sortzaile gehienen hasierako kezka nagusia, hauxe izan zitzaigun: ‘Zerbait egin behar dugu’. Erran nahi baita, joan zen mendean, 1950 eta ondoko urteetan, gure euskal gizartean hondamendi osoa bertzerik ez genuela ikusten: 1936-37ko gerla erabat galdua, euskara –gure herri-hizkuntza– hilzorian, herri-independentzia guztiz desegina eta abar hondagarri luze bat. Eta, berez doa, ez genekien nondik has hainbertze hondamen konpontzen. Zinez, etsigarria zen».\n«Borroka armatuarez arazoa aurkeztu zitzaigun –aipatzen du Madariagak liburuan–. Honetaz, soil-soilik pare bat xehatasun, borroka armatua zergatik eta zertarako sortu genuen galderei erantzuteko. Lehenik, gure burua, Euskal Herriarena, defendatzeko, etsaiaren (edo etsaien) erasoen aurka. Bada, honetaz gain, bigarren arrazoi bat: herriaren duintasuna lortzea, gure herriari hain eskas zuen adorea lortzeko eta emateko, alegia».\n(Julen Madariaga artxiboa)\nSortuk doluminak helerazi dizkie, ohar baten bidez, Madariagaren senide eta adiskideei. «Ekintzaile historiko honen heriotzak atsekabea eragin du du ezker abertzalean. Madariagari eta haren belaunaldiari asko zor diegu, haien lan militanteak pizkunde kultural eta politiko oso bat ekarri zuelako Euskal Herrira, eta haiek abiatutuko askatasunaren aldeko borrokari milaka euskal herritar borrokara lotzea lortu zutelako», adierazi du Sortuk.\n«Julen Madariagak beti jardun du gure herriaren askatasunaren alde. Eredu izan zen eta gure esker ona erakutsi nahi diogu. Agur eta ohore, Julen», gaineratu du alderdi abertzaleak.\nArnaldo Otegi EH Bilduko koordinatzaile nagusiak ere doluminak helarazi dizkie senide eta lagunei. Gogoratu duenez, «gure herriaren askatasunarekin konprometitua» zegoen Madariaga.\nJulen Madariaga zendu da, ETAko sortzailea, HB eta Aralarreko kidea. Abertzalea eta gure herriaren askatasunarekin konprometitua.\nNire doluminak senideei eta lagunei.\nIrabazi arte! 🌹 pic.twitter.com/UXIHjfznd5\nPatxi Zabaletak ere gogoratu du Madariagaren ibilbidea, batez ere Aralarren izandako harreman estua, eta abertzaletasunari buruz honek zuen ikuspegia nabarmendu du. «ETA sortu zutenek, Julen Madariagak ere bai, abertzaletasunak anitza behar zuela, plurala dela, eskuina eta ezkerra dituela, eta bere lehia, dialektiba, akordioak eta borrokak behar dituela aurrera egiteko».


Mandatariaren gerra - Jose Inazio Basterretxea - 111 Akademia\nIzenburua: Mandatariaren gerra\nEspainiako Gerra Zibileko pasadizo ilun bat. Beste bat. 1938ko ekainean, Errepublikak galdua du Ebroko bataila, baina Pirinio Zentralean, tropa leialen 43. dibisioak gogor eusten dio frankisten erasoari. Egoera horretan, isilpeko mandatari bat abiatzen da Hendaiatik Bielsara, diruz beteriko poltsa bat eta eginkizun ezkutu bat daramatzala.\n2014/06/3 11:02 am\nIstorioa interesgarria da, baina kontatzeko modua pixka bat hankamotz geratzen dela esango nuke. Erreportaiak ez daude era sinesgarrian idatzita: ez dira aski informatiboak eta literatura gehiegi dute. Non irakur daitezke halako erreportaiak? Esperimentu polita da, hala ere.\n2014/06/3 11:01 am\nGerra Zibilaren inguruko liburu honek, gerrari buruzko beste ikuspuntu bat ematen asmatu duela esango nuke. Orain artean aipatu gabe zeuden, datu eta pasadizo ugari jartzen ditu irakurlearen eskura. Laburra da bai, baina horrek ez du esan nahi sakona ez denik. Hitz gutxi erabilita, esan beharrekoa argi utzi daitekeela erakutsi digu idazleak.\nGerra batek, nola ez ba, mila istorio eta xehetasun ditu, konta litezkeen mila ñabardura. Basterretxearen lanik ez nuen ezagutzen eta, egia esateko, ez nuen irakurketa adore handiz hasi, Berrian liburuari buruzko kritika ezkor samarra irakurri bainuen. Arratsalde batean irakurtzen den obratxoa da, baina Berriako kritikariak zioenaren guztiz kontra, ondo tajutua eta luzarorako gogoan hartzen dena. Izan ere, duela sei bai hilabete irakurri nuen, argitaratu berritan, eta oso ongi gogoratzen dut. Literatur lan batek, ontzat joko bada, irakurlearengan izan behar duen eragina izan zuen Basterretxearenak nigan: istorioak ukitu egin ninduen, gorde egin dut, eta irakurri eta nireganatzeko prozesu horretan gozatu egin nuen gainera; arratsalde bakar batez, baina gozatu. Erabili duen erreportari estiloaz esango nuke gerra garaikoarekin dezente datorrela bat eta, hortik aurrerakoa, literatura dela, eta literaturgintza askatasunaren erresuma denez, guztia da erabilgarri, ia guztia onargarri, eta gutxi edo asko gozagarri. Gozagarri deritzot Basterretxeak idatzitako obrari.\n2014/06/3 10:59 am\nNobela hau irakurri beharrekoa iruditzen zait, gerra zibilaren beste alderdi bat azaltzen digulako. Bere berezitasuna horretan dagoela esango nuke; hau da, Espainiako gerraren inguruan oso gutxitan aipatzen diren datu eta gora-beheren aipamena egitea\nNobela labur hau txikia bada ere, 94 orrialde baitauzka, irakurri beharra dago, bai gaiagatik, bai formagatik. Gaiari dagokionez, gerraren aurkako liburua da. Horrela 87.orrialdean ondorengoa irakur daiteke:”Espainiako gerra anker eta zital hura”. Estiloaren aldetik, idazleak kazetaritzan erabiltzen diren artifizioak erabiltzn ditu eta esaldi motzak idatzi ohi ditu. Adibidez 55. orrialdean zera dago izkiriatuta:”Harro.Zut. Itzal. ” Gauza bera jazotzen da 68. orrialdean:”Joan. Gerratik. Galeratik.” Horretaz aparte egilea durangokoa dela nabaritzen da. Izan ere, bizkaierazko hainbat hitzez bailatzen da: berton, isiotu eta abar. Gainera oso liburu aproposa da, memeoria historikoa mementu honetan pil-pilean baitago hedabideetan. Idazleak esaten duen moduean. “Memoria ez dago ezin haztua”. Amaitzeko, nire ustez eleberri hau txikia bezain beharrezkoa da.\n2014/06/3 10:57 am\nBasterretxearen liburu berri hau oso azkar irakurtzen da. Gerra Zibilaren garaian kokatuta dago, baina eleberri labur honetako orrialdeek historiako pasarte honen beste alde bat kontatzen digu.\nHainbat liburu edo kontakizunetarako eman duen Gerra Zibilaren inguruko beste nobela bat da honakoa, eta bertan 1938ko udan, gerraren erdian, mandatari batek eginiko itzulinguruak dira funtsa. Estilo edo era berezian dago kontatua istoria hau, historia asko aztertu gabe eta intrigari esker irakurleari irakurtzeko gogoa jarriz. Oso erraza egiten da irakurtzea honelako gai arantzatsu eta gogor baten inguruko nobela triste hau.\n2014/06/3 10:56 am\nFikzio alorrean hau izango da Basterretxearen hirugarren liburua. Eleberri laburra edo ipuin luzea, ez dakit, baina arin irakurtzen da “Mandatariaren Gerra”. Bi atal dauzka liburuak. Hasteko, Aingeru Epalzak historian kokatzen du liburuan kontatzen dena. Bigarrenean, agian Basterretxearen ogibideak bultzaturik, kronika bezala agertzen da liburuaren mamia, Pirinioko Bieltsan Guda Zibilean gertatu zena. Badaude beste ohartxo, kronika eta bere egilearen mugimenduak azalpen gisa. Euskara dotorez, erraz irakurtzen da “Mandatariaren Gerra”. Historia eta fikzioa maisuki nahasten du idazleak. Azkenean, datu eta protagonista batzuk –bere izenekin batzuk eta beste izenekin besteak- historikoak dira eta “Bielsa Poltsa” ren pasadizoa Guda liburuetan ere badago. Eta pixka bat sakontzen baduzu erraz identifika ditzakezu mandatariaren eta beste protagonisten egiazko izenak, eta gudaren beste pasadizo iluna ezagutuko duzu. Baina azkenean egia edo fikzioa ez du ezerk aldatuko. Tragedia eta amodioz (zer), mandataria, tenientea, “Esquinazau” eta besteak (nortzuk), Pirinioak eta Guda Zibila (non eta noiz) kazetaritzan eta literaturan osagai inportanteak dira. Idazleak, bere ogibidea menperatzen “nola” asmatzen du denoi gozarazteko.\n2014/04/28 9:38 am\nArront irakurterraza den errelatoa dugu hau; laburra eta era berean sendoa eta engantxatzen duten horietakoa. Merezi du irakurtzea gertakari ezezagun, niretzat bederen, eta denboran nahiko hurbil dugun hau.


Bere lurrari lotutako kluba - Turismo\nBere filosofia bereziarekin, munduko kirol profesionalean bakarra, Athletic Club sortu zenetik Europako futbolaren elitean mantendu da, eta Bilboko eta Bizkaiko munduko enbaxadore handienetako bat bihurtu da.\nSan Mames, munduko onenen mailan dagoen estadioa eta 1913an inauguratu zutenetik Athletic Clubeko etxea, Bizkaia osoan partekatzen diren historiaz, filosofiaz eta koloreenganako grinaz ongi jabetzeko lekurik onena da.\nXIX. mendeko industrializazioan Bilbok Erresuma Batuarekin zuen loturak, bere denbora libreetan Bizkaian ezagutzen ez zen pilota-joko bitxi bat jarduten zuten langile britainiar asko ekarri zituen. Hasieran kanpotarren entretenimendua besterik ez bazen ere, Britainia Handiko eskola eta unibertsitateetan prestatzen ziren Bizkaiko ikasleek gogotsu hartu zuten kirol berria, eta 1898an Athletic Club sortu zuten.\nOrdutik aurrera, dena aldatu zen Bilbon eta Bizkaian. Txapelketak hasi ziren, inguruko taldeekiko lehia bizia eta jarraitzaileek bere indarrak neurtzen zituzten zelaietara igandero egiten zuten erromesaldia. Eta, tokiko herritarren artean arrakasta handia lortzen zen kirol berriaren harrera onaren aurrean, 1913an estadio berri bat inauguratu zen San Mamesko asiloaren lurretan, hortik bere izena hartu zuena.\nGauza asko aldatu dira futbolean lehen San Mames hura inauguratu zenetik, baina aldaketarik gabe jarraitzen duen bat Athletic Cluben filosofia da, bere nortasun-ezaugarri nagusia: Euskadin jaiotako edo lurralde horretan futbolean hazitako neska-mutilekin bakarrik jokatzea. Futbola bizitzeko beste modu bat, harrobitik hasita, txikitatik kolore zuri-gorriekiko grina bizi izan duten jokalariekin, Kluba beti bihotzean eramanez.\nIzan ere, filosofia hori Athletic Cluben indargune handienetako bat bihurtu da. Bere 120 urte baino gehiagoko bizitzan, Liga 8 aldiz irabaztea lortu du gizonezkoen kategorian - edizio guztiak lehen mailan jokatu dituzten hiru taldeetako bat izanik - eta 5 emakumezkoen kategorian, 24 aldiz izan da Kopako txapelduna, 3 Superkopa lortu ditu eta nazioarteko lehiaketetan askotan parte hartu du.\nBilbo eta Athletic Club taldeen arteko harremana edozein egunetan ikus daiteke hiriko leiho eta balkoietan, beti kolore zuri-gorriak erakusten baitituzte, batez ere partida egunetan. Eta Botxon ibiliz - bilbotarrek bere hiriari maitasunez deitzen dioten moduan - klubarekin zuzenean lotutako tokiak aurki daitezke.\nAdibidez, Ibaigane Jauregian, Zabalguneko Mazarredo Zumarkalean, Athletic Cluben bulegoak eta egoitza ofiziala daude; Bilboko bihotzean, berriz, bai Bilboko armarrian, bai Athletic Cluben armarrian agertzen diren San Anton zubia eta eliza daude. Ingelesen Zelaian, Bilboko Itsasadarraren ezkerraldean, garai batean hilerri britainiar bat, ontziolak eta malgukiak izan ziren, eta han eman zituen futbolak lehen urratsak Bizkaian. Inguru horretan bertan daude gaur egun Guggenheim Bilbao Museoa, Iberdrola Dorrea, Euskalduna Jauregia, UPV / EHUko Paraninfoa, Deustuko Unibertsitateko Liburutegia, nazioarteko artisten eskulturak aire zabalean… aire zabaleko benetako museoa.\nAthleticzale guztientzako sinbolismoz betetako beste leku bat Begoñako Basilika da, bilbotar guztientzat esanahi berezia duen lekua, barruan Begoñako Ama Birjinaren irudia baitu, ‘Amatxu’ gurtua. Urtero joaten dira Athletic Clubeko jokalariak Ama Birjina omentzeko eta lortutako tituluak emateko.\nItsasadarra bera ere, Bilboko bizkarrezurra, zaletasun zuri-gorriaren erreferentzia da. 1980ko hamarkadatik Athleticek irabazitako tituluak Itsasadarraren bi ibaiertzetan bere taldea txaloka adoretzen duten zaleei eskaintzen dizkie. Gabarrak - lurzoru lauko ontzia - Itsasadarra osoa zeharkatzen du, Getxo, Portugalete eta Santurtzitik pasatuz eta Bizkaia Zubia azpitik igaroz, hiriburuaren erdiraino. Gabarra ospakizunen zain dago Itsasmuseumen, Carola garabi ezagunaren ondoan. Eta, bitxikeria gisa, Jado plazan hiru lehoik talde zuri-gorriak 1902an irabazi zuen Koroatze Koparen arrazoizko antzekotasuna duen iturria gordetzen dute.\nAthletic Cluben jarraitzaileentzako beste ezinbesteko geldialdi bat Lezama da, futboleko talentuak lehen taldeei salto egin aurretik prestatzen diren benetako harrobia. Akademia zuri-gorriko instalazio modernoetan, hainbat kategoriatako taldeen prestakuntza eta entrenamenduak sartzen dira, oinarrizko futboletik hasi eta talde profesionaletaraino, betiere klub bakar baten filosofia eta balioei eutsita.\nBaina Athletic Cluben funtsa ezagutzeko, onena San Mames berria bisitatzea da. San Mames 2013. urtean inauguratu zen eta bere aurrekoaren leku berean eraiki zen. Munduko kirol-eraikinik onena izan da 2015. urtean World Architecture Festivalen eta Venue of the Year 2017an World Football Summiten. 53.331 ikuslerentzako lekua du, eta San Mames berriaren profila Bilboko ikono erakargarrienetako bat bihurtu da, bereziki fatxada zuria gauez argiztatzen denean. Katedraleko - estadioari deitzen baitzaio - argitasuna bere osotasunean ikusteko modurik onenetako bat, funikularrean Artxandako begiratokiraino igotzea da, edo Olabeaga, Zorrotzaurre eta Deustuko kaietatik paseatzea.\nSan Mamesen Athletic Club Museoa dago, Athleticen bihotza ezagutzeko ezinbesteko bisita. Barruan klubaren ikur garrantzitsuenetako batzuk daude: trofeo-aretoa edo Athletic Club sortu zenetik egin duen ibilbidea errepasatzen duten 1.000 objektu original baino gehiago. Gainera, bere historia eta filosofia ezagutu daitezke erakusketa eta esperientzia interaktiboen bidez.\nSan Mameseko bisitaldia aukera paregabea da taldeak prestatzen diren aldageletan sartzeko eta, tradizioaren arabera San Mamesen lehen aldiz jokatzen duten taldeek lore-eskaintza bat egin behar duten Rafael Moreno Aranzadi Pichichiren bustoaren ondoan pasatuz, aldageletako tuneletik ateratzeko benetako futbolariek egiten duten bezala Katedraleko zelaia zapaltzeko.\nNahi izanez gero, entrenatzaileen eta jokalarien aulkian eseri eta jarraibideak eman ditzakegu, edo prentsa aretoan ikusitakoari buruz gure iritziak eman. Bisita amaitzeko onena, Ohorezko Palkora igotzea da, bere zaletasunaren pareko zelai ikusgarri baten ikuspegirik onenaz gozatzeko, eta, nola ez, Bilbon egonda, estadioari begira gastronomiaz gozatzea, bertan dauden jatetxean edo bi tabernetan.\nDena den, San Mames benetan ikusgarrien distira egiten duenean Athletic Clubek etxean jokatzen duenean eta estadioa kolore zuri-gorriz betetzen denean. Zaletasunaren orroa, jokalekuarekiko hurbiltasuna, kantuak, megafonia bidez ozen entzuten den ereserkia, partidaren zirrara, atsedenaldiko ogitartekoak, golen poza… Athletic Clubaren partida bat San Mamesen bizitzea esperientzia paregabea da.\nErritualak dioenez, partida-egunetan, San Mamesera joan aurretik, Pozas Lizentziaturen edo García Rivero kaleetako, Zazpi Kaleetako eta Katedralaren inguruko tabernetatik igaro behar da, koadrilarekin elkartzeko eta pintxo batzuk jateko, indarrak hartu eta handik kantuen arteko estadiora joateko. Hirian eta Bizkaian osoan zehar dauden Athletic Clubeko taberna eta peñak ere topaleku izaten dira San Mamesera joateko edo zaleek partiden emozioaz gozatzeko. Partida bukatutakoan, kale eta taberna horiek estadiotik ateratzen diren zaleekin betetzen dira.